text:
Mme Ellen (Setswana)
Created by admin on 02 Apr 2011 | Tagged as:
Mme Ellen o ne a emetse ditlhopho tsa bopalamente jwa Green Party ko Toronto Centre, 2008. Khuduthamaga e ne ya mo tlhopha go ema gape Motsheganong wa 2009. Ellen o direla e le mokgadi wa tsa Kagiso le Itshireletso mo seka-khuduthamageng ya Green Party. ( Fa o batla go bona kgokaganyo e e ka go letlanyang le dikgang tse Ellen a nnileng le seabe mo go kwalweng ga tsone, leba fa tlase).
Mme Ellen ke mongwe wa maloko a ntlha a mokgatlho wa Windshare, mme gape ke leloko la khuduthamaga (boroto) ya baetapele ba Conservation Founder of Greater Toronto. O ithaopa le ba Green Thumbs Growing Kids, the Bleecker-Wellesley Activity Network, le maitiso a dibaesekopo tsa Hot Docs. Ellen ke leloko la Toronto Heliconian Club le mokgatlho wa bomme wa Women’s Art Association of Canada. O ithaopa ka go tlhatswa dijana ko holong ya motse ya 519 Church Street Community Centre, Tshipi nngwe le nngwe. Mme gape o rulaganya go abiwa ga dibuka tse di sa rekisiwang ko mmarakeng wa ngwaga le ngwaga wa mokgatlho wa Rosedale-Moore Park Community Association. Mme Ellen e ne e le sebui segolo mo mogwantong wa Jane’s Walk ko St. James Town, o o neng o rulagantswe ke SEED (Safe Engaged Environments-Disability)- eleng mokgatlho wa bana-le-bogole. Tlotla e ya go nna sebui sa tlotla, o nnile le yone gape ha a bua kgatlhanong le kgokgontsho ya bomme ko
puthego-phatlalatseng ya UMOVE (United Mothers Opposing Violence Everywhere) e le ko Nathan Phillips Square. Mme Ellen o matlhagatlhaga mo go rutuntsheng batho ka go tlhokomela tikologo, le go sireletsa ‘botala’ jwa tlholego. E ntse e le leloko la bakwadi ba Professional Writers Association of Canada dingwaga di feta masome a mabedi; mafoko a a fetileng 100,000 a setse a tlhageletse mo dikuranteng ka fa tlase ga leina la gagwe.
E ne ele morutabana ko sekolong sa Toronto District School Board dingwaga tse di ntsi, mme a tlogela ka ntlha ya bogodi Seetebosigo, ngwaga wa 2006. O ne a dira le barutabana ko lehatsheng la Greenland dikgwedi di le lesome ele moithaopi, ko a ileng a itemogela dikai tsa go thuthafala ha lefatshe. Mme erile ka Seetebosigo, 2008 a ya legare la America, ko a neng a dira le barutabana ba thuto ya sekgoa ko Guatemala mme gape a ithaopa ko Nicaragua.
Mme Ellen o ne a ruta ko dikoleng tse dikgolwane tsa Castle Frank, Northern, Rosedale Heights, Central Technical School, le ko Western
Technical-Commercial School. O ne a direla ba mokgatlho wa Ontario Secondary School Teachers’ Federation, e le moemedi go tswa Western Tech. le Central Tech., tota ele molomaganyi magareng ga kgaolo ya Toronto le dikolo mabapi le mathata a a ba kopanang le one mo tirong.
O ne a amogela setlankana sa go ruta sa Master of Arts in Teaching go tswa mmadikolo, Harvard University, mme erile pele ga moo, a bo a ithutile ka tsa ‘Puso’.E nnile leloko la pele la Canada Corps, mme a dira ko Ukraine e le molebeldi wa ditlhopho tse di neng di boelediwa tsa botautona mariga a 2004.
E ne e rile a santse a le moithuti, a emela sekolo sa gagwe e le mokwadi, mme gape a dirisana le bakwadi ba bangwe. O ne a rulaganya go ruta go kwala ga bo mmantswitswidi. O rotloeditse thata barutabana go nna le kgolagano e e tiileng magareng, le go supa bokgoni. Mme Ellen o nnile tlhaga mo go sokololeng batho ko Green Party a tsamaya ntlo le ntlwana, mme tota maikano magolo ele aga le go etleetsa tshomarelo tikologo.
Mme Ellen o ntse mo Toronto dingwaga di feta masome a mararo le botlhano. Ene le rre wa gagwe ba rata go tsaya nako le bana ba bana ba bone, ka ba ba rotloetsa go nna ba itekanetse le go nna matlhagatlhaga so somarela tikologo. Mme Ellen o opela le setlhopha sa bomme sa Toronto’s Raging Grannies.


c: text/html

text:
DINTLHA TSE DI OKETSEGILENG
Se Baebele e se Buang ka Tlhalo le go Kgaogana
Jehofa o lebeletse gore batho ba ba nyalaneng ba nne ba ikanyega mo maikanong a bone a lenyalo. Fa Jehofa a ne a kopanya monna le mosadi wa ntlha mo lenyalong, o ne a re: “Monna . . . o tla ngaparela mosadi wa gagwe mme ba tla nna nama e le nngwe.” Moragonyana, Jesu Keresete o ne a dirisa mafoko a a tshwanang le ao mme a oketsa ka go re: “Jalo, se Modimo a se kopantseng mmogo a motho ope a se se kgaoganye.” (Genesise 2:24; Mathaio 19:3-6) Ka jalo, Jehofa le Jesu ba tsaya lenyalo e le kgolagano ya botshelo jotlhe e e felang fela fa molekane yo mongwe wa lenyalo a swa. (1 Bakorintha 7:39) E re ka lenyalo e le thulaganyo e e boitshepo, tlhalo ga e a tshwanela go tsewa motlhofo. Tota e bile, Jehofa o tlhoile ditlhalo tse di se nang lebaka la Dikwalo.—Malaki 2:15, 16.
Lebaka la Dikwalo le motho a ka tlhalang ka lone ke lefe? Jehofa o tlhoile boaka le kgokafalo. (Genesise 39:9; 2 Samuele 11:26, 27; Pesalema 51:4) Tota e bile o tsaya kgokafalo e le maswe mo e leng gore a re ke lone lebaka le batho ba ka tlhalanang ka lone. (Fa o batla go bala ka kgang ya gore kgokafalo e akaretsang, bala Kgaolo 9, serapa 7, mo go tlhalosiwang kgokafalo teng.) Jehofa o naya molekane yo o se nang molato tshwanelo ya go itirela tshwetso ya gore a o tla tswelela a nna le molekane yo o dirileng kgokafalo kgotsa o tla mo tlhala. (Mathaio 19:9) Ka jalo, fa molekane yo o se nang molato a batla go tlhala, o a bo a sa dire se Jehofa a se tlhoileng. Le fa go ntse jalo, phuthego ya Bokeresete ga e kgothaletse ope go tlhala. Tota e bile, maemo mangwe a ka nna a dira gore molekane yo o se nang molato a tswelele a nna le yo o molato, segolobogolo fa a ikwatlhaya tota. Le fa go ntse jalo, se se salang ke gore batho ba ba nang le lebaka la Dikwalo la gore ba tlhale ba tshwanetse go itirela tshwetso mme ba lebane le maemo le fa e le afe a tshwetso eo e ka a tlisang.—Bagalatia 6:5.
Mo maemong mangwe a a feteletseng, Bakeresete bangwe ba ile ba dira tshwetso ya gore ba kgaogane le molekane wa bone wa lenyalo kgotsa ba mo tlhale le fa a sa dira kgokafalo. Fa go ntse jalo, Baebele e tlhalosa gore yo o tlhalang “a nne a sa nyalwa [kgotsa a sa nyala] kgotsa go sa nneng jalo a boelane gape le monna [kgotsa mosadi] wa gagwe.” (1 Bakorintha 7:11) Mokeresete yo o dirang jalo ga a gololesega go batla motho yo mongwe gore a nyalane le ene. (Mathaio 5:32) Sekaseka maemo a se kae a a feteletseng a bangwe ba ileng ba a tsaya e le mabaka a go kgaogana le molekane wa bone wa lenyalo.
Go sa tlamele lelapa ka boomo. Lelapa le ka nna la humanega, la tlhoka dilo tsa konokono mo botshelong ka gonne monna a sa le tlamele, mme e le gore gone a ka kgona. Baebele ya re: “Fa motho a sa tlamele . . . maloko a ba ntlo ya gagwe, o itatotse tumelo e bile o bosula go gaisa motho yo o se nang tumelo.” (1 Timotheo 5:8) Fa monna yono a gana go fetola ditsela tsa gagwe, mosadi wa gagwe a ka nna a tshwanelwa ke go dira tshwetso ya gore a itshireletse ene le bana ba gagwe ka go kgaogana le ene kafa molaong. Mme gone bagolwane ba Bakeresete ba tshwanetse go nna kelotlhoko fa ba sekaseka kgang ya gore Mokeresete o gana go tlamela lelapa la gagwe. Motho a ka kgaolwa fa a gana go tlamela lelapa la gagwe.
Go sotliwa mo go feteletseng. Molekane wa lenyalo a ka nna a nna dikgoka mo e leng gore botsogo kgotsa botshelo jwa molekane yo o sotliwang bo ka nna mo kotsing. Fa molekane yo o sotlang yo mongwe e le Mokeresete, bagolwane ba phuthego ba tshwanetse go tlhotlhomisa gore tota go diregang. Motho a ka kgaolelwa go phatloga ka bogale le go nna dikgoka.—Bagalatia 5:19-21.
Go tsenya bomoya jwa molekane mo kotsing. Molekane yo mongwe a ka nnela go leka go dira gore go nne thata gore yo mongwe a tswelele ka kobamelo ya boammaaruri kgotsa a ka nna a leka go pateletsa molekane yoo gore a tlole ditaelo tsa Modimo ka tsela nngwe. Fa go ntse jalo, molekane yo o tshwarwang jalo a ka tshwanelwa ke go dira tshwetso ya gore a tsela e le yosi ya go “utlwa Modimo e le mmusi bogolo go batho” ke ka go kgaogana le molekane wa gagwe kafa molaong.—Ditiro 5:29.
Mo maemong otlhe a a feteletseng a a jaaka a re sa tswang go tlotla ka one, ga go na ope yo o tshwanetseng go tlhotlheletsa molekane yo o se nang molato gore a kgaogane le molekane wa gagwe kgotsa a tswelele a nna le ene. Le fa ditsala tse di godileng semoyeng le bagolwane ba ka nna ba ema molekane yono nokeng e bile ba ka mo naya kgakololo e e theilweng mo Baebeleng, ba ka se itse sengwe le sengwe se se diregang fa gare ga monna le mosadi. Ke Jehofa fela a kgonang go bona seo. Mme gone mosadi wa Mokeresete o tla bo a sa tlotle Modimo kgotsa thulaganyo ya lenyalo fa a feteletsa mathata a gagwe a lelapa e le fela gore a kgaogane le monna wa gagwe. Mme go tla bo go ntse go sa tshwanela fa e le monna a dirang jalo. Jehofa o bona maano otlhe a motho a ka a dirang gore a kgaogane le molekane wa gagwe wa lenyalo, le fa motho a ka leka go le kana kang go a fitlha. Ruri “dilo tsotlhe di senogile e bile di mo pontsheng fela mo matlhong a gagwe yo re ikarabelelang mo go ene.” (Bahebera 4:13) Mme fa go tswelela go na le seemo se se kotsi ka tsela e e feteletseng, ga go na ope yo o tshwanetseng go tshwaya phoso Mokeresete yo kgabagare a swetsang ka gore a kgaogane le molekane wa gagwe wa lenyalo. La bofelo, “rotlhe re tla ema fa pele ga setulo sa katlholo sa Modimo.”—Baroma 14:10-12.

robotstxt: allowed

filter: keep


text:
BASHA BA BOTSA JAANA
Nka Dirang Fa ke Na le Bothata Jwa Botsogo? (karolo 3)
Dingwaga tsa bolesome ke dingwaga tse mo go tsone motho a ikutlwang a le matlhagatlhaga e bile a na le maatla a go bonalang a se kitla a fela. Le fa go ntse jalo, go na le basha bangwe ba ba se nang maatla ao ka gonne ba na le bolwetse jo bo masisi. A o mongwe wa bone? Fa go le jalo, gongwe o tla kgothadiwa ke maitemogelo a ga V’loria, Justin le Nisa ba e leng Basupi ba ga Jehofa. Ela tlhoko kafa ba lebanang le mathata a bone a botsogo ka gone.
V’loria
Fa ke le dingwaga di le 14, ke ne ka tshwarwa ke bolwetse jwa fibromyalgia (bolwetse jo bo dirang gore motho a nne le ditlhabi tse di tseneletseng mo ditokololong). Fa ke le dingwaga di le 20 ke ne ka tshwarwa ke ramatiki, lupus, le bolwetse jwa Lyme. Ga go motlhofo go dira dilo tse o batlang go di dira fa o le bokoa ka dinako tsotlhe. Ka dinako dingwe, ke ne ka swa ditokololo go tswa mo lothekeng go fitlha kwa tlase mme ka tshwanelwa ke go dirisa setulo sa maotwana.
Ke ne ke utlwa botlhoko thata fa ke sa kgone go dira ditiro fela tse di sa reng tse di jaaka go kwala kgotsa go khurumolola jeke. Fa ke bona bana ba bangwe ba tsamaya ke ne ke ipotsa gore goreng nna ke sa kgone go dira jalo. Ke ne ke ikutlwa ke paletswe.
Ke itumelela go bo ba lelapa la gaetsho mmogo le Basupi ba ga Jehofa ba ke nang le bone mo phuthegong, ba ile ba nthusa. Maloko a phuthego ya rona ba ne ba tlhola ba nketela mme seo se ne se dira gore ke se ka ka jewa ke bodutu thata. Ba bangwe ba ne ba ntaletsa kwa dikokoanong tsa bone le fa go se motlhofo go fologa setulo sa maotwana, go tsena le go tswa mo koloing.
Bagodi ba mo phuthegong ba ne ba nthusa thata ka gonne ba tlhaloganya boemo jo ke leng mo go jone. Ba ne ba nthusa go amogela maemo ano le go dira gore ke se ka ka ikutlwa molato ka gonne ke sa kgone go dira dilo dingwe. Ke itumela thata fa ke le kwa dipokanong tsa phuthego le fa ke rerela batho ba bangwe. (Bahebera 10:25) Fa ke dira dilo tseno, ke lemoga gore le fa ke lwala, ga ke farologane thata le batho ba bangwe.
Ke nna ke gakologetswe gore Jehofa o re naya se re se tlhokang gore re itshoke. Ka sekai, Baebele ya re le fa motho yo re leng ene kafa ntle a onala, motho yo re leng ene mo teng “o ntšhafadiwa letsatsi le letsatsi.” (2 Bakorintha 4:16) Le nna ke ikutlwa fela jalo!
Se o ka akanyang ka sone: Fa e le gore o na le bothata jo bo masisi jwa botsogo, goreng go le botlhokwa gore o thuse ba bangwe? Fa e le gore ga o na mathata a botsogo, o ka thusa jang ba ba lwalang?
Justin
Ke ne ka wela fa fatshe mme ka palelwa ke go tsoga. Sehuba sa me se ne se le botlhoko e bile ke sa kgone go tshikinyega. Ke ne ka isiwa kwa bookelong ka bonako. Kwa tshimologong, dingaka di ne di sa kgone go lemoga gore bothata jwa me ke eng. Mme fa go sena go direga makgetlo a le mmalwa, ba ne ba lemoga gore ke tshwerwe ke bolwetse jwa Lyme.
Bolwetse jono bo ne jwa koafatsa ditshika tsa me. Tota e bile ke sa ntse ke roroma, ka dinako dingwe ke roroma thata le fa gone go fetile dingwaga di le mmalwa ke na jone. Ka dinako dingwe mmele le menwana ya me e nna botlhoko mo ke sa kgoneng go e tshikinya. Go nna jaaka e kete ditokololo tsa me tsotlhe di rusitse.
Ke ne ke tle ke akanye gore, ‘Ke monnye gore nka lwala’ mme seo se ne se nkgalefisa. Ke ne ke lela letsatsi le letsatsi ke botsa Modimo ke re: “Goreng ke diragalelwa ke seno?” Ke ne ka simolola go akanya gore Modimo o ntatlhile. Mme ke ne ka akanya ka Jobe wa mo Baebeleng. Jobe o ne a sa tlhaloganye gore goreng a ne a lebana le diteko tse dintsi jaana, le fa go ntse jalo, o ne a nna a ikanyega mo Modimong. Fa Jobe a kgonne go itshoka le fa mathata a gagwe a ne a le mantsi, le nna nka kgona.
Bagolwane ba phuthego ya rona ba nthusa thata. Ba nna ba ntlhola le go mpotsa gore ke tsoga jang. Mogolwane mongwe o ne a mpolelela gore ke mo founele nako nngwe le nngwe fa ke batla go bua. Ka metlha ke leboga Jehofa go bo ke na le ditsala tseno!
Ka dinako dingwe fa re lwala thata, re lebala gore Jehofa o itse se se re diragalelang. Baebele ya re: “Latlhela mokgweleo wa gago mo go Jehofa, mme ene o tla go tshegetsa.” (Pesalema 55:22) Ke leka go dira jalo letsatsi le letsatsi.
Se o ka akanyang ka sone: Batho ba bangwe ba ka go thusa jang go itshokela mathata a botsogo?—Diane 24:10; 1 Bathesalonika 5:11.
Nisa
Fa ke le mo dingwageng tsa bolesome, ke ne ka tshwarwa ke bolwetse jwa Marfan—bolwetse jono bo koafatsa ditokololo tsa mmele. Gape bolwetse jono bo ka koafatsa pelo, matlho le dikarolo tse dingwe tse di botlhokwa tsa mmele. Ga ke nne le ditlhabi letsatsi le letsatsi mme fa di nna gone, di nna botlhoko tota.
Fa dingaka di ne di mpolelela gore ke tshwerwe ke bolwetse jono, ke ne ka lela thata. Ke ne ke tshwenngwa ke gore ga nkitla ke tlhola ke kgona go dira dilo tse ke di ratang. Ka sekai, ke rata go bina, mme fa ke akanya gore letsatsi lengwe nka nna ka palelwa ke go bina le gore nka nna ka palelwa ke go tsamaya, seo se ne sa ntshosa tota.
Kgaitsadiake o ne a nkema nokeng thata. O ne a nthusa gore ke tlogele go nna ke ikutlwela botlhoko. O ne a mpolelela gore ke se ka ka nna ke tshogile ka gonne seo se tla dira gore ke swe ka bonako. Gape o ne a nkgothaletsa gore ke nne ke rapela ka gonne Jehofa ke ene fela a neng itse e bile a tlhaloganya boemo jo ke leng mo go jone.—1 Petere 5:7.
Temana e e nkgothatsang thata ke Pesalema 18:6, e e reng: “Mo matshwenyegong a me ke ne ka nna ka bitsa Jehofa, ke ne ka nna ka goela kwa Modimong wa me ke kopa thuso. Mme o ne a utlwa lentswe la me go tswa mo tempeleng ya gagwe.” Temana eno e ne ya nthusa go bona gore fa ke rapela Jehofa ke mo kopa gore a nthuse go emelana le boemo jwa me, o tla nkutlwa a bo a nthusa. O teng ka metlha fa ke mo tlhoka.
Ke ithutile gore ga go phoso go utlwa botlhoko le go galefisiwa ke masetlapelo a re lebanang le one ka gonne maikutlo a a ntseng jalo a tlwaelegile, fa fela re sa nnele go tlhola re akantse thata ka one le go a letla gore a senye kamano ya rona le Modimo. Ga se ene a re bakelang mathata e bile ga a na go re tlogela fa fela re dira gore a tle pele mo botshelong jwa rona.—Jakobe 4:8.
Se o ka akanyang ka sone: A re tshwanetse go pega Modimo molato fa re boga?—Jakobe 1:13.
Ithute mo go Oketsegileng
DIBUKA & DIBUKANA
A Pogo e Tla Fela?
Baebele ya re Modimo o tlhoile go tlhoka tshiamiso e bile o amega thata ka batho. Seo se ka go solegela molemo jang?
DIKARABO TSA DIPOTSO TSA BAEBELE
A Modimo ke Ene a Dirang Gore re Boge?
Mongwe le mongwe a ka boga—tota le ba ba amogelwang ke Modimo. Ka ntlha yang?
DIKARABO TSA DIPOTSO TSA BAEBELE
Fa o Tshwerwe ke Bolwetse Jo bo Sa Foleng—A Baebele e ka Thusa?
Ee! Ithute ditsela di le tharo tse o ka lebanang le bolwetse jo bo sa foleng ka tsone.


text:
A Baebele e Bua Sengwe ka go Nyalana ga Batho ba Bong jo bo Tshwanang?
Karabo ya Baebele
Mmopi wa rona ga a bolo go tlhoma melao e e amanang le lenyalo bogologolo pele ga dipuso di tlhoma melao e e amang lenyalo. Buka ya ntlha ya Baebele e re bolelela jaana: “
Monna o tla [tlogela] rraagwe le mmaagwe mme o tla ngaparela mosadi wa gagwe mme ba tla nna nama e le nngwe.” (Genesise 2:24) Go ya ka Vine’s Expository Dictionary of Biblical Words, lefoko la Sehebera le fano le ranotsweng e le “
mosadi,” le naya kgopolo ya “
motho wa bong jwa sesadi.” Jesu o ne a gatelela jalo gore batho ba ba kopantsweng mmogo mo jokweng ya lenyalo e tshwanetse go nna “
monna le mosadi.”—Mathaio 19:4.
Ka gone, Modimo o ne a batla gore lenyalo e nne kgolagano e e nnelang ruri fa gare ga monna le mosadi. Banna le basadi ba bopilwe ka tsela ya gore ba tlatsane mo yo mongwe a tlhaelang teng e le gore ba kgone go kgotsofatsana mo go tsa maikutlo le tsa tlhakanelodikobo le gore ba nne le bana.
Ithute mo go Oketsegileng
DIKARABO TSA DIPOTSO TSA BAEBELE
Baebele ya Reng ka Batho ba ba Ratanang le Batho ba Bong jo bo Tshwanang?
Modimo o leba jang tlhakanelodikobo ya batho ba bong jo bo tshwanang? A motho yo o nang le keletso ya go tlhakanela dikobo le motho wa bong jo bo tshwanang a ka itumedisa Modimo?
BASHA BA BOTSA JAANA
A o Kgatlhegela Batho ba Bong jo bo Tshwanang le Jwa Gago? A Seo se Kaya Gore o Gay?
A go phoso go nna le dikeletso tsa go tlhakanela dikobo le batho ba bong jo bo tshwanang le jwa me? O tshwanetse go dira eng?


text:
Botswana
Lefatshe la Botswana mo borwa jwa Aferika, ke lefatshe le le dikaganyeditsweng ke a mangwe, ka jalo ga le a bapa le lewatle. Pele ga le tsaya boipuso ka kgwedi ya Phalane e tlhola masome a mararo ka ngwaga wa sekete, makgolo a roba bongwe, masome a le marataro le metso e le merataro mo go mmamosadinyana le ne le bidiwa Bechuanaland. Lefatshe la Botswana le dikaganyeditswe ke la Aforika Borwa kwa borwa-botlhaba go fitlha kwa borwa bophirima, Namibia kwa bophirima, Zambia kwa bokone le Zimbabwe kwa bokone-botlhaba. Lefatshe le le bidiwa Botswana, le reelelwa ka banni ba lone eleng Batswana.
Pina ya setshaba ya Botswana ke fatshe leno la rona, e e tlhamilweng ke Rre K T Motsete.
Madi a a dirisiwang ko Botswana ke Pula.
Botswana ke lefatshe le le farologanyeng le mafatshe a mangwe mo Aferika. Morago ga puso ya ga Mmamosadinyana, Botswana o ne a tsaya boipuso ka di 30 tsa Lwetse 1966. Morago ga boipuso, lefatshe la Botswana le ne la dirisanya mmogo le puso ya Mmamosadinyana go itlhabolola. Babusi ba Botswana ka nako eo ba ne ba leka ka bojotlhe go ntsha Botswana mo tlaleng. Domokoraga e ne ya busa lefatshe le e eteletswe pele ke Seretse Khama, tautona wa ntlha wa Botswana.
Gompieno Botswana ke lengwe la mafatshe a a tlhabologang ka bofefo mo lefatsheng ka bophara. Le fa mafatshe a mangwe mo Aferika a bolawa ke tlala le matshwenyego jaaka dintwa le tsietso setshaba, Botswana e kgonne go fenya mmaba mo ebileng e leng sekai mo Aferika.
Contents
Melao ya lefatshe la Botswana[baakanya | edit source]
Molao wa Bogosi (Chieftainship Act, CAP 41:01- 1933) 1. Temana ya bobedi (section 2) ya molao o, yare: Merafe ke e e herang bobedi e e tholegileng e bua puo ya Setswana, eleng Bakgatla, Bangwato, Balete, Bakwena, Batawana, Barolong, Batlokwa le Bangwaketsi. Temana eo gape e boa ere: dikgosi ke tsa merafe e o fela, ebile lefatshe ke la yone merafe eo fela. 2. Se se raya gore merafe e mengwe e kgaphetswe kwa ntle, ga e tsewe ele merafe, mme ele meratshwana e e ka fa tlase ga merafe e e buang Setswana. Maikaelelo le maikemisetso a molao o, ke go nyeletsa merafe e e kgaphetsweng kwa ntle jaaka: Babirwa, Batswapong, Bakalaka, Bayeyi, Bambukushu, Basubiya, Basarwa, Baherero, Bambanderu, Bakgalagadi, Bakgothu, fela jalo. Puso e solofetse gore meratshwana e, e nyelele, e komediwe ke e buang Setswana. 3. Morafe ke batho, ka jalo fa puso e tsaya gore morafe mongwe gase morafe, o raya gore morafe o o gase batho. Batho badirilwe ke Modimo, ba na le teme le ngwao e e remeletseng mo lefatshing le ba tshelang mo go lone, jaaka dijo, dikago, diaparo le didirisiwa tsa bone[1].
Molao wa lefatshe (Tribal Territories Act, CAP 32:02 - 1933) 1. Molao o, o dirafatsa tlhaloso e e dirilweng mo molaong wa bogosi, o o tlhalosang gore lefatshe ke la bo mang. 2. Se molao wa lefatshe o se dirang ke go kgaola melolwane go supa gore lefatshe la Bangwato le tswa fa le felela fa , la Bakgatla, Balete, Batlokwa, Bakwena, Bangwaketsi, Batawana, Barolong fela jalo. Malao o, o raya gore merafe e e kgaphetsweng kwa ntle ga ena lefatshe. 3. Merero yotlhe ya tiriso ya lefatshe e mo maruding a merafe e e ferang bobedi. Merafe e mengwe go tsewa gore e komeditswe, e ka fa tase ga emengwe. Ka jalo ga ba na tshwanelo ya lefatshe ele merafe, fa ese fela ka bongwe ka bongwe. 4. Se se raya gore merafe e e kgaphetsweng kwa ntle ga e kake ya ngongorega ka lefatshe ele sethopha sa morafe. Ba ka ngongorega fela ka bongwe ka bongwe, ba ngongoregela dilo tse di tshwanang masimo, le lwapa a bone fela. Merafe e e buang Setswana yone, eka ngongorega ele morafe, ba ngongoregela lefatshe la bone ka kakaretso. 5. Sekai ke gore Basarwa, ga ba ka ke ba ngongorega ka lefatshe ele Basarwa, ba ka ngongorega fela fa ba tlhakane le Bangwaketse, ebile le bone ba ipitsa Bangwaketse[2].
Lenaneo la tiriso ya metsi mo Botswana[baakanya | edit source]
Lefatshe la Botswana le ntse le nosiwa metsi ke makalana a a farologaneng mo dingwageng tse di fetileng. Water Utilities Corporation e ntse e nosa ditoropo le ditoropo kgolo. Mo godimo ga moo, kompone e, e ntse e tshwaragane le Lephata la Metsi le Dikhansele tsa Dikgaolo ka bokete jwa metsi go abiwa le mafelo a mangwe a lefatshe leno. Maikaelelo a Lenaneo la go Dira Diphetogo mo Mhameng wa Metsi ke go baakanya ditsamaiso tse marara mme ka jalo go nne bonolo go isa metsi kwa bathong.Ke eng se se tlamileng gore go diragadiwe Lenaneo la Diphetogo tsa Mhama wa Metsi?Kanoko ya Lenaneo Legolo la Sechaba la Phatlalatso Metsi la 2005-2006, le ne la re go dirwe diphetogo tse dikgolo mo mhameng wa metsi, mme dingwe tsa tsone e le gore, go kgaoganngwe tsamaiso ya mhama wa metsi le makalana a mangwe a a thusang ka ditirelo. Morago ga dikanoko tse, ba ne ba gakolola gore Water Utilities Corporation e tseye tsamaiso yotlhe ya go nosa lefatshe leno[3].
Dipolotiki le puso ya Botswana[baakanya | edit source]
E sale lefatshe la Botswana le tsaya Boipuso ka ngwaga wa 1966,le tile le eteletswe pele ke Phutlhego ya Botswana Democratic Party e le mo bogompienong e ntseng e busa fela.Tautona wa lefatshe la Botswana ke Rre Seretse khama Ian Khama,yo o sa tswang go amoga maemo a mo go Rre Festus Mogae.Puso ya lefatshe la Botswana ke ya batho ka batho mme se se raya gore mongwe le mongwe o nale tshwanelo ya tlhopha phutlhego e a akanyang gore e ka mo tswa mosola mo tsamaisong ya lefatshe a phutlhologile[4].Go nale kagiso e e renang lefatshe ka bophara mme se se dire gore mafatshe ka bontsi a batle go itsalanya le rona.Batswana ka bontsi ke batho ba ba ratang go itse le gone go tlhaloganay ka mafatshe a sele,jalo se batka tirisanyo mmogo fa gare ga mafatshe.
Phemelo[baakanya | edit source]
Ka nako ya boipuso,lefatshe la Botswana le kile la bo le sena sesole se se netameng. E ne e le morago ga gore Masole a Rhodesian le a Aferika Borwa ba lwantshiwe ke mephato ya ZIPRA le MK[14] mme Botswana Defence Force (BDF) ya tlhamiwa ka ngwaga wa 1977[5]. Tautona e ne e le ene molaodi wa sesole gape a nale dithata tsa go ka etelela lefatshe gape. Sesole sa Botswana se nale maloko a ka tshwara selekanyo sa 12,000.
Go latela phetogo ya sepolotiki sa Aferika Borwa,Maitlamo a sesole sa Botswana ba ne ba itlama go sireletsa diphologolo tsa tlholego, go thusa batho ka nako ya fa ba wetswe ke dibetsa tsa tlholego , gape le gone go tlisa kagiso. Lefatshe la United States e sa tswa go nna lefatshe le le neng la thusa Botswana ka ditlhabololo le sone seole sa Botswana (BDF), mme bontsi jwa bone ba ne ba fiwa ithuthuntsho ke ba lefatshe la U.S. Ithuthuntsho e ke yone e e tswewang e le yone ya konokono mo Botswana[6].
Diteme tsa Botswana[baakanya | edit source]
Teme e e buiwang mo Botswana ke Setswana,ke sone se re ikgatsang ka sone go tswa mo mafatsheng a Africa e bile se golaganya merafe e farologanyeng go utlwana.Ka gore go nale merafe e e farologanyeng Botswana o nale diteme tse dingwe tse di buiwang ke yone merafe e jaaka:
Dipadi tse dingwe[baakanya | edit source]
- ↑ kamanakao.tripod.com/melao.pdf
- ↑ kamanakao.tripod.com/melao.pdf
- ↑ www.mmewr.gov.bw/downloads/download.php?dir
- ↑ http://en.wikipedia.org/wiki/Politics_of_Botswana
- ↑ http://en.wikipedia.org/wiki/Botswana_Defence_Force
- ↑ http://en.wikipedia.org/wiki/Botswana_Defence_Force


text:
BAEBELE YA RENG?
Lenyalo
A lenyalo ke tumalano fela ya batho ba babedi?
“Se Modimo a se kopantseng mmogo a motho ope a se se kgaoganye.”—Mathaio 19:6.
SE BAEBELE E SE BUANG
Modimo ga a tseye lenyalo e le tumalano fela ya batho ba babedi. Ke kgolagano e e boitshepo fa gare ga monna le mosadi. Baebele ya re: “Go tswa kwa tshimologong ya popo ‘[Modimo] o ne a ba dira monna le mosadi. Ka lebaka leno monna o tla tlogela rraagwe le mmaagwe, mme bobedi jono bo tla nna nama e le nngwe’ . . . Jalo se Modimo a se kopantseng mmogo a motho ope a se ka a se kgaoganya.” *—Mareko 10:6-9; Genesise 2:24.
Mafoko a a reng, “se Modimo a se kopantseng mmogo,” ga a kaye gore Modimo o laola go sa le gale gore mang o tla nyalana le mang. Go na le moo, ka go bontsha gore Mmopi ke ene Mosimolodi wa thulaganyo ya lenyalo, Baebele e gatelela bomasisi jwa kgolagano eno. Banyalani ba ba lebang lenyalo la bone ka tsela eo, ba le tsaya e le kgolagano e e boitshepo, e e nnelang ruri, ka go dira jalo ba ikemisetsa le go feta go dira gore lenyalo la bone le atlege. Gape ba dira gore le atlege le go feta fa ba letla Baebele gore e ba kaele fa mongwe le mongwe wa bone a ntse a diragatsa seabe sa gagwe.
Seabe sa monna ke sefe?
“Monna ke tlhogo ya mosadi wa gagwe.”—Baefeso 5:23.
SE BAEBELE E SE BUANG
Gore dilo di tsamaye ka thelelo mo lelapeng, go tshwanetse ga nna le mongwe yo o dirang ditshwetso tsa bofelo. Baebele e naya monna maikarabelo ao. Mme ga e reye gore a nne mokgokgontshi kgotsa mogateledi. E bile ga e mo letle gore a itlhokomolose maikarabelo a gagwe mo go dirang gore mosadi wa gagwe a se ka a tlhola a mo tlotla mme ka jalo a rwesa mosadi wa gagwe mokgweleo go sa tlhokege. Go na le moo, Modimo o lebeletse gore a dire ka natla go tlhokomela mosadi wa gagwe le gore a mmontshe tlotlo jaaka molekane wa gagwe yo o atamalaneng thata le ene le yo a mo ikanyang. (1 Timotheo 5:8; 1 Petere 3:7) Baefeso 5:28 ya re: “Banna ba tshwanetse go rata basadi ba bone jaaka mebele ya bone.”
Monna yo o ratang mosadi wa gagwe tota, o anaanela bokgoni jwa gagwe e bile o tlotla tsela e a lebang dilo ka yone, segolobogolo mo dikgannyeng tse di ka amang lelapa. Ga a tshwanela go gatelela gore dilo di dirwe ka tsela ya gagwe, fela ka gonne e le tlhogo ya lelapa. Fa monna yo o ratang Modimo e bong Aborahame a ne a gana kgakololo e e molemo ya mosadi wa gagwe mo kgannyeng e e amang lelapa la bone, Jehofa Modimo o ne a mo raya a re: “Reetsa lentswe la gagwe.” (Genesise 21:9-12) Aborahame o ne a dira jalo ka boikokobetso mme lelapa la gagwe le ne la nna le kagiso le kutlwano la ba la segofadiwa ke Modimo.
Seabe sa mosadi ke sefe?
“Basadi ba lo nyetsweng, nnang mo taolong ya banna ba lona.” —1 Petere 3:1.
SE BAEBELE E SE BUANG
Pele fela ga fa Modimo a bopela monna wa ntlha mosadi, o ne a re: “Ga go molemo gore monna a nne a le nosi. Ke tlile go mo direla mothusi, gore e nne motlatsi wa gagwe.” (Genesise 2:18) Motlatsi ke sengwe se se tlatsang kgotsa se se dirang gore go felele. Ka jalo, Modimo ga a bopa mosadi gore a tshwane le monna kgotsa gore a gaisane le ene mme o mmopetse gore e nne mothusi wa gagwe. Ba ne ba ka diragatsa mmogo seabe se ba se neilweng ke Modimo sa gore ba nne le bana mme ba tlatse lefatshe ka batho ba ba tshwanang le bone.—Genesise 1:28.
Gore mosadi a kgone go diragatsa seabe sa gagwe, Modimo o ne a mo naya dinonofo tse a di tlhokang mo mmeleng, mo tlhaloganyong le mo maikutlong. Fa a di dirisa ka botlhale le ka lorato, o thusa thata gore lenyalo la gagwe le atlege le gore monna wa gagwe a ikutlwe a kgotsofetse e bile a sireletsegile mo maikutlong. Modimo o tsaya mosadi yo o molemo jalo e le yo o tshwanelwang ke pako. *—Diane 31:28, 31.
^ ser. 5 Baebele e letlelela tlhalo fela fa yo mongwe a dirile boaka.—Mathaio 19:9.
^ ser. 14 Banyalani ba tla bona dikakantsho tse dintsi tse di molemo ka ga lenyalo le botshelo jwa lelapa mo setlhogong se se tlhagang ka metlha mo makasineng wa Tsogang! sa “Go Thusa Lelapa.”


text:
Ke ne ke dirisa spirit fa ke sena go kera moriri go thibela diso, fela monkgo wa sone ga o monate e bile se babisa le go tlhotlhontsha letlalo. Ke fa tsala ya me e mpolelela ka DX SMOOTH BUMP SHIELD AFTER SHAVE, ka bona gore ke e leke, mme jaanong ke kgatlhwa ke gore ga e babe, e phodisa letlalo e bile e nkga monate.
- Samuel Malindi, Sasolburg
Ke tswile diso tse di botlhoko tse di tlhogang fa tlase ga moriri mo sefatlhegong sa me le fa morago ga tlhogo fa ke sena go kera moriri. Nka dira jang gore di se tlhoge gape?
BUMP SHIELD AFTER SHAVE 100 ML/ 30 ML
Long-lasting bump control & skin relief
- Didiriswa tse di tswakilweng mo go Anesensyl, di fokotsa go ruruga go go bakwang ke diso tse di tlhogang fa tlase ga moriri.
- Sethibela-ditwatsi se se leng mo Triclosan se fodisa letlalo.
- Sediriswa seno se se falotseng diteko tsa science se sireletsa letlalo lobaka lo lo telele mo go rurugeng le tlhogeng diso.
- Itshase mo sefatlhegong se se phepafaditsweng, go ya kwa morago ga tlhogo le fa molaleng.
- E dirise mmogo le Bump Shield Face Wash ga bedi ka letsatsi.
Ke ne ke dirisa spirit fa ke sena go kera moriri go thibela diso, fela monkgo wa sone ga o monate e bile se babisa le go tlhotlhontsha letlalo. Ke fa tsala ya me e mpolelela ka DX SMOOTH BUMP SHIELD AFTER SHAVE, ka bona gore ke e leke, mme jaanong ke kgatlhwa ke gore ga e babe, e phodisa letlalo e bile e nkga monate.
- Themba Maseko, Mpumulanga
BUMP SHIELD AFTER SHAVE 15 ML
Extra strong, fast-acting bump control
- Didiriswa tse di tswakilweng mo Anesensyl, di fokotsa go ruruga go go bakwang ke diso tse di tlhogang fa tlase ga moriri.
- Sethibela-ditwatsi se se leng mo Niacinamide se fodisa letlalo.
- Ke sediriswa se se bontshang pholo mo nakong e e sa fediseng pelo.
- Itshase mo go bonagalang diso mo sefatlhegong, go ya kwa morago ga tlhogo le fa molaleng.
- Fa o batla go bona dipholo tse di kgatlhisang, e dirise mmogo le Bump Shield Face Wash le Face lotion ga bedi ka letsatsi.


text:
SETLHOGO SA KA FA NTLE | A RE TLHOKA MODIMO?
Lebaka La go Bo re Tlhoka Modimo
Dingaka tsa tlhaloganyo di re bolelela gore batho ba tlhoka Modimo gore ba itumele tota. Re bona seno ka go bo batho ba batla go dira sengwe se se mosola, go fitlhelela mokgele o o rileng kgotsa go direla mongwe yo o nang le maatla go ba feta. Go kgotsofatsa keletso eo, bangwe ba dirisa nako ya bone ya boiketlo mo dilong tsa tlholego, mo bokgoning jwa go dira dilo tse di rileng, mo mminong jalo le jalo. Le fa go ntse jalo, bontsi ga bo bone kgotsofalo ya mmatota ka go dira dilo tse di ntseng jalo.
Modimo o batla gore batho ba itumele gone jaanong le ka bosakhutleng
Lebaka la go bo batho ba tsholwa ba na le keletso ya dilo tsa semoya ga le gakgamatse batho ba ba balang Baebele. Dikgaolo tsa ntlha tsa Genesise di bontsha gore fa Modimo a sena go bopa banyalani ba ntlha, o ne a bua le bone ka metlha, a dira gore ba nne le kamano le ene. (Genesise 3:8-10) Modimo ga a bopa batho gore ba itaole; ba tlhoka go nna le kamano le Modiri wa bone. Baebele e bua ka keletso eno gangwe le gape.
Ka sekai, Jesu o ne a re: “Go itumela ba ba tshwenyegang ka se ba se tlhokang semoyeng.” (Mathaio 5:3) Go ya ka mafoko ao, re ka swetsa ka gore selo sa botlhokwa se se dirang gore re itumele le go kgotsofala mo botshelong ke go batla go itse Modimo. Re ka dira seo jang? Jesu o ne a araba seo fa a ne a re: “Motho o tshwanetse go tshela, e seng ka senkgwe se le sosi, fa e se ka lefoko lengwe le lengwe le le tswang ka molomo wa ga Jehofa.” (Mathaio 4:4) Mafoko a Modimo, kgotsa dikakanyo le ditaelo tsa gagwe tse di fitlhelwang mo Baebeleng, di dira jang gore re kgone go tshela botshelo jo bo itumetseng le jo bo kgotsofatsang? Mma re sekaseke ditsela tse tharo tsa botlhokwa.
Re Tlhoka Kaelo e e Siameng
Gompieno, go na le baitse le bomankge ba le bantsi ba ba ikemiseditseng go naya batho kgakololo malebana le dikamano tsa bone, lorato, botshelo jwa lelapa, go rarabolola dikgotlhang, boitumelo tota le e leng ka bokao jwa botshelo. Mme tota ke mang yo o tshwanelegang go gaisa Modiri wa rona e bong Jehofa Modimo, yo o ka re nayang kaelo e e utlwalang le e e tekatekano mo dilong tseno tsotlhe?
Ka sekai: Fa o reka sedirisiwa se sesha, se se jaaka khamera kgotsa khomputara, o lebeletse gore e nne le bukana e e tla go tlhalosetsang gore o ka dira jang gore o solegelwe molemo ke sedirisiwa seo le gore o se kgotsofalele. Baebele e ka tshwantshiwa le bukana eo e e bontshang gore sedirisiwa se bereka jang. Ke buka e e ka re thusang mo botshelong, e Modimo, yo e leng modiri, a re e neileng gore re e dirise. Buka eo e tlhalosa se re tshwanetseng go se dira gore re kgotsofale.
Fela jaaka dibukana tse di tlhalosang kafa didirisiwa di tshwanetseng go dirisiwa ka teng, Baebele le yone e tlhagisa batho ka dilo tse di ka senyang botshelo jwa bone. Dikgakololo tse batho ba bangwe ba di neelang di ka utlwala di kgatlha e bile go lebega di le motlhofo go di latela, mme a ga go botlhale go akanya gore re tla solegelwa molemo thata e bile re ka tila mathata fa re latela dikaelo tsa Modiri wa rona?
Le fa Jehofa Modimo a re naya dikaelo le ditaelo, ga a re patelele go di amogela. Go na le moo, e re ka a re rata e bile a batla go re thusa, o ikuela jaana ka lorato mo go rona: “Nna Jehofa, ke Modimo wa gago, Yo ke go rutang gore o solegelwe molemo, Yo ke dirang gore o gate mo tseleng e o tshwanetseng wa tsamaya mo go yone. Fa fela o ne o ka tlhwaela ditaolo tsa me tsebe! Foo kagiso ya gago e ne e tla nna fela jaaka noka, le tshiamo ya gago jaaka makhubu a lewatle.” (Isaia 48:17, 18) Ka bokhutshwane, fa re reetsa kaelo ya Modimo, botshelo bo tla re tsamaela sentle. Ka mafoko a mangwe, fa re batla go tshela sentle le go itumela, re tlhoka Modimo.
Re Tlhoka Tharabololo ya Mathata a Botshelo
Batho ba bangwe ba akanya gore ga ba tlhoke Modimo ka gonne go na le dilo tse dintsi tse ba sa di tlhaloganyeng tse di thulanang le go dumela mo Modimong yo o lorato. Ka sekai, ba ka ipotsa jaana: ‘Ke ka ntlha yang fa batho ba ba siameng ba boga?’ ‘Ke eng fa masea mangwe a a se nang molato a tsholwa e le digole?’ ‘Ke eng fa go se na tshiamiso jaana mo botshelong?’ Ke dipotso tse di botlhokwa tota mme go bona dikarabo tse di kgotsofatsang go ka ama botshelo jwa rona thata. Mme go na le gore re itlhaganelele go pega Modimo molato ka ntlha ya mathata a a ntseng jalo, mma re bone gore Lefoko la gagwe, e leng Baebele le ka re thusa jang mo kgannyeng eno.
Mo kgaolong ya boraro ya Genesise, re bala ka pego ya fa Satane, yo o neng a itira noga, a ileng a raela banyalani ba ntlha gore ba se ka ba utlwa taelo ya ga Jehofa Modimo ya gore ba se ka ba ja mo setlhareng sa kitso ya molemo le bosula. Satane o ne a raya Efa a re: “Ruri ga lo kitla lo swa. Gonne Modimo o a itse gore mo go lone letsatsi le lo jang mo go sone ka lone ruri matlho a lona a tla bulega mme lo tla tshwana le Modimo, lo itse molemo le bosula.”—Genesise 2:16, 17; 3:4, 5.
Ka mafoko ao, Satane o ne sa kaye fela gore Modimo ke moaki mme gape o ne a raya gore tsela e Modimo a busang ka yone ga e a siama. Diabolo o ne a bolela gore fa batho ba ka reetsa ene, dilo di tla ba tsamaela sentle. Ditatofatso tseo di ne di ne di tla fedisiwa jang? Jehofa o ne a tlhopha go dira gore go fete nako gore botlhe ba kgone go bona gore a ditatofatso tseo, tse di kgatlhanong le ene di boammaaruri kgotsa ke maaka. Tota Modimo o ne a naya Satane le batho ba ba mo letlhakoreng la gagwe tshono ya gore ba bontshe gore a batho ba ka kgona go tshela kwantle ga Modimo.
A o akanya gore ditatofatso tsa ga Satane di boammaaruri kgotsa nnyaa? A batho ba ka kgona go tshela sentle le go ipusa ka katlego kwantle ga Modimo? Go boga, tshiamololo, bolwetse, loso le bokebekwa, go senyega ga boitsholo, dintwa, kgailo ya merafe le bosetlhogo jo bongwe jo batho ba lebaneng le jone go ralala makgolokgolo a dingwaga, ke bosupi jo bo bonalang sentle jwa gore maiteko a batho a go ipusa kwantle ga Modimo a iteile sefololetse. Go na le gore Baebele e bontshe gore Modimo ke ene a bakang masetlapelo a a leng teng, e bontsha lebaka le legolo la go bo masetlapelo a le teng ka go bolela jaana: ‘Motho o laola motho yo mongwe go mo utlwisa botlhoko.’—Moreri 8:9.
Go ya ka se se tlhalositsweng fano, go bonala sentle gore re tshwanetse go ikanya gore Modimo o tla re naya dikarabo tsa dipotso tse di re tshwenyang gape ke ene fela yo o nang le tharabololo. Modimo o tla dira eng?
Re Tlhoka Thuso ya Modimo
Batho ga ba bolo go eletsa gore bolwetse, botsofe le loso di se ka tsa tlhola di le gone. Ba dirisitse nako, maatla le madi a le mantsi go fitlhelela seo mme ga ba a atlega. Batho bangwe ba ile ba akanya gore fa ba ka nwa metswako e e rileng, metsi a a rileng kgotsa ba nna mo lefelong le le rileng, ba tla tswelela ba le basha. Mme dilo tseno tsotlhe e nnile toro fela.
Modimo o batla gore batho ba tshele sentle le gore ba itumele. E ne e le maikaelelo a gagwe a kwa tshimologong fa a ne a bopa batho mme ga a a lebala. (Genesise 1:27, 28; Isaia 45:18) Jehofa Modimo o re tlhomamisetsa gore sengwe le sengwe se a ikaeletseng go se dira se tla diragadiwa. (Isaia 55:10, 11) Baebele e re bolelela ka tsholofetso ya Modimo ya go dira gore maemo a Paradaise a banyalani ba ntlha ba ileng ba dira gore a re latlhegele a boe a nne teng gape. Mo bukeng ya bofelo ya Baebele, re fitlhela mafoko ano: “[Jehofa Modimo] o tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone. Dilo tsa pele di fetile.” (Tshenolo 21:4) Modimo o tla tlisa jang maemo a a itumedisang ano mme rona re tla solegelwa molemo jang ke tsholofetso eno?
Morwa Modimo e bong Jesu Keresete, o ne a ruta balatedi ba gagwe go rapela gore go rata ga Modimo go diragadiwe. Batho ba le bantsi ba itse kgotsa gantsi ba boeletsa thapelo e bangwe ba reng ke Thapelo ya Morena. Thapelo eo ya re: “Rraarona yo o kwa magodimong, a leina la gago le itshepisiwe. A bogosi jwa gago bo tle. A thato ya gago e diragale le mo lefatsheng, jaaka kwa legodimong.” (Mathaio 6:9, 10) Ee, Jehofa Modimo o tla dirisa Bogosi jwa gagwe go fedisa ditlamorago tse di utlwisang botlhoko tse di bakilweng ke puso ya batho mme a bo a tlisa lefatshe le lesha la tshiamo le a le solofeditseng. * (Daniele 2:44; 2 Petere 3:13) Re tshwanetse go dira eng gore re solegelwe molemo ke tsholofetso ya Modimo?
Jesu Keresete o tlhalosa kgato eno e e motlhofo e re tshwanetseng go e tsaya: “Seno se raya botshelo jo bo sa khutleng, go tsenya kitso ka ga gago, Modimo yo o esi wa boammaaruri, le ka ga yo o mo romileng, e bong Jesu Keresete.” (Johane 17:3) Ee, ka thuso ya Modimo, re ka kgona go bona botshelo jo bo sa khutleng mo lefatsheng le lesha le le solofeditsweng. Tsholofelo eo e ka dira gore o nne le lebaka le lengwe le le utlwalang la go araba potso e e reng, A re tlhoka Modimo,? ka go re ee.
Nako ya go Akanya ka Modimo
Dingwaga di le dikete di le pedi tse di fetileng, kwa Areopago, kgotsa kwa Mars Hill, kwa Athena, moaposetoloi Paulo o ne a bua seno ka Modimo mo bathong ba kwa Athena ba ba neng ba iketleeleditse go utlwa dikgopolo tse disha a re: “Ene ka boene o naya batho botlhe botshelo le mohemo le dilo tsotlhe. Gonne ka ene re na le botshelo mme re a tshikhinyega e bile re gone, le eleng jaaka bangwe ba baboki gareng ga lona ba rile, ‘Gonne gape re lotsalo lwa gagwe.’”—Ditiro 17:25, 28.
Se Paulo a neng a se bolelela Baathena se sa ntse se le boammaaruri le gompieno. Mmopi wa rona o re naya moya o re o hemang, dijo tse re di jang le metsi a re a nwang. Re ka se kgone go tshela kwantle ga dilo tse di molemo tse Jehofa a re di nayang. Mme ke ka ntlha yang fa Modimo a tswelela go naya batho dilo tse di ntseng jalo, e ka tswa ba akanya ka ene kgotsa nnyaa? Paulo o ne a re bone ba tshwanetse “gore ba batle Modimo, fa ba ka apaapa ba mmatla mme ruri ba mmona, le mororo, tota, a se kgakala thata le mongwe le mongwe wa rona.”—Ditiro 17:27.
A o ka rata go itse Modimo botoka, go ithuta mo go oketsegileng ka maikaelelo a gagwe le ka kgakololo e a re e nayang ya go tshela sentle gone jaanong le ka bosakhutleng? Fa e le gore go ntse jalo, o kgothalediwa gore o bue le motho yo o go fileng makasine ono kgotsa o ikgolaganye le bagatisi ba one. Ba tla itumelela go go thusa.
^ ser. 20 Fa o batla tshedimosetso e e oketsegileng malebana le kafa Bogosi bo tla dirang gore go rata ga Modimo go diragadiwe mo lefatsheng, bona kgaolo 8 ya buka ya Totatota Baebele e Ruta Eng? e e gatisitsweng ke Basupi ba ga Jehofa e bile e gone mo Internet mme o ka e itseela mo www.jw.org/tn.
“Nna Jehofa, ke Modimo wa gago, Yo ke go rutang gore o solegelwe molemo, Yo ke dirang gore o gate mo tseleng e o tshwanetseng wa tsamaya mo go yone. Fa fela o ne o ka tlhwaela ditaolo tsa me tsebe! Foo kagiso ya gago e ne e tla nna fela jaaka noka, le tshiamo ya gago jaaka makhubu a lewatle.”—Isaia 48:17, 18.


text:
Botswana e lebaganwe ke kgwetlho e tona jaaka mafatshe a mantsi mo Aforika a sa itshetlela mo sepolotiking le itsholelo. Ka jalo batho ba mafatshe a sele ba thologela mo Botswana go tla go senka mafulo a matalana. Bangwe ke baitseanape ba mefuta, ba ba thusang go tlhabolola itsholelo le kemo ya Botswana, bangwe bone ke bafaladi, ba ba tshabileng ntwa kgotsa lošekere kwa mafatsheng a bone. Mo dingwageng tse di mmalwa tse di fetileng re itemogetse tshologelo e e seng ka na ka sepe ya batho ba Zimbabwe (ga ke itse gore a leina ‘maZimbabwe’ le a amogelesega - ka jalo ke tlaa seke ke le dirise fa) bangwe ba tsile go senka ditiro, bangwe ka go tlhoka lesego ba felele mo mebileng. Bangwe ba tsamaya ntlo le ntlwana ba senka tiro – bangwe ba kile ba kokota kwa tlung, e le bomme ba le bararo. Ka ba neela setilo, ka nna sentle ke itlhoma e le baanamisa efangele ba Ntlo ya Efagele – fa ba tswa puo ka fitlhela e le ba sele!
Mme batho ba Zimbabwe ga se bone fela ba ba tlang Botswana ba latile mafulo a matalana. Bangwe ba tswa Nigeria, Zambia, Ghana, Aforika Borwa le mafatshe a mangwe a mantsi. Bangwe ke barutabana, bangwe baagi, bangwe babueledi, bangwe ba a itshotlegela ba felela ba potologa Gaborone Sun ka mafitshwana. Mme ka pelo tsa Batswana di le bothitho, batho ba botlhe re ba amogela ka tsoo-pedi le fa bangwe re sa ba beesebete ka re ba belaela bomenemene. Gantsi batho ba ba felela ba nna mo Botswana dingwaga tse dintsi mme ba ikopele go nna Batswana moragong.
Botswana jaaka lefatshe le le ratang ngwao ya lone le tshwanetse go tlhomamisa gore batho ba ba fiwang tshwanelo ya go nna Batswana ba tsaya teko e e tlaa tlhomamisang gore e le ruri ga ba amogele Botswana lefatshe fela, mme ba na le kitso e e tletseng ya mekgwa, puo le ngwao ya Setswana. Pele ga re tswelela, a re lebelele gore mafatshe a mangwe a solofela gore moikopedi yo o batlang go nna monni wa mafatshe ao a bo a itse eng. Re tlaa lebelela mafatshe a mabedi: Amerika le Ennyelane.
Kwa Amerika pele ga o amogelwa go nna monni wa koo, o tshwanetse wa bo o le kwa godimo ga dingwaga tse di lesome le borobabobedi – o na le maikarabelo a go itlhophela gore o batla go nna kwa lefatsheng leo. Gape o tshwanetse wa bo o le motho wa maitsholo a mantle – ga go batliwe manaba le dirukutlhi. O tshwanetse wa bo o kgona go bua, go kwala le go bala Sekgoa sentle. Baikopedi gape ba lekwa mo ditsong tsa Amerika. Dingwe tsa dipotso tse di bodiwang ke tse: Folaga ya Amerika e na le dinaledi di le kae? Dinaledi tsa folaga e di emetse eng? Folaga ya Amerika e na le methalo e le kae? Letsatsi la boipuso ke lefe? Ke mang yo o kwadileng pina ya setšhaba? Ke mang yo o tlhophang baatlhodi ba kgotlakgolo? O nna le tshwanelo ya go tlhopha o le dingwaga tse kae?
Kwa ga Mmamosadinyana ke gone ba ithulaganyang go tsisa diteko tsa mothale wa Amerika. Mme baikopedi ba solofelwa gore ba supe kitso e e tiileng ya puo ya Sekgoa, melao le maitsholo a Sekgoa. Moikopedi o tshwanetse a tlhaloganya puso ya batho ka batho le ka fa Palamente e dirang ka teng. O tshwanetse go supa kitso ya mekgwa ya go ipatlela ditsompelo tse di tshwanang le motlakase, metsi le tse dingwe mo Ennyelane.
Mafatshe oo-mabedi a senka gore moikopedi a itse puo ya lefatshe la one pele ga a ka amogelwa jaaka moagi wa lefatshe leo. Se se botlhokwa ka gore mongwe le mongwe yo o supang kgatlhego ya go nna karolo ya lefatshe lengwe, o tshwanetse go kgatlhegela puo ya lefatshe leo. Ka jalo Botswana e tshwanetse ya ithuta mo mafatsheng a, mme le rona ra nna le diteko tse di maleba tse re di neelang batho ba ba batlang go nna banni ba lefatshe la Botswana. Se se tlaa supa fa re ipelafatsa ka ngwao le puo ya rona. Ka jalo motho o ka akanya dipotso tse di mmalwa tse re ka di botsang ba ba batlang go nna banni ba Botswana. Dipotso tsotlhe di arabiwa ka Setswana. Re ka botsa dipotso tse di latelang: Ke mang tautona wa ntlha wa lefatshe la Botswana? Fa maina a dikgosi tse tharo tse di neng tsa ya go kopela Botswana boipuso kwa Ennyelane. Tlhalosa gore mebala ya folaga ya Botswana e emetse eng. Fa maina a merafe e e buang Setswana a le mane le e e sa bueng Setswana a le mane. Kwala pina ya setšhaba fa tlase. Kwala selekanyo sa tsebe ka ditso tsa morafe mongwe wa Botswana. Ratsie Setlhako ke mang?
Re ka akanya dipotso tse dingwe tse di farologanyeng tse di tlhomamisang gore batho ba ba kgatlhegelang go nna banni ba Botswana ba tsaya matsapa a go ithuta Setswana, puo, mekgwa le ditso. Kitso ya puo, mekgwa le ditso tsa Setswana e tlaa dira gore baikopedi ba kgone go bereka mo mafelong a a farologanyeng a Botswana, ba bue le bagolo ba ba sa itseng Sekgoa mo metseng ya selegae ka Setswana. Kitso e gape e tlaa dira gore ba amogelesege, Batswana ba itumelele gore ba tsere matsapa a go ithuta puo ya bone, e seng gore ba nne batswakwa ba sennelaruri ba ba nnang mo lefatsheng la Botswana.


text:
A Modimo ke Tharonngwe?
Karabo ya Baebele
Madumedi a le mantsi a a ipitsang gore ke a Bokeresete a ruta gore Modimo ke Tharonngwe.
Le fa go ntse jalo, ela tlhoko se Encyclopædia Britannica e se tlhalosang: “Lefoko Tharonngwe ga le tlhage e bile ga go na gope mo le umakwang teng mo Tesetamenteng e Ntšha . . . Thuto eno e ne ya simolola kgato ka kgato go ya le makgolo a dingwaga mme go tla go ganetsanwa ka yone.”
Tota e bile, Modimo yo go buiwang ka ene mo Baebeleng ga a ke a tlhalosiwa e le karolo ya Tharonngwe. Ela tlhoko ditemana tseno tsa Baebele:
“Jehofa Modimo wa rona ke Jehofa a le mongwe fela.”—Duteronome 6:4.
“Wena, yo leina la gago e leng Jehofa, wena o le esi o Mogodimodimo yo o okametseng lefatshe lotlhe.”—Pesalema 83:18.
“Seno se raya botshelo jo bo sa khutleng, go tsenya kitso ka ga gago, Modimo yo o esi wa boammaaruri, le ka ga yo o mo romileng, e bong Jesu Keresete.”—Johane 17:3.
“Modimo o mongwe fela.”—Bagalatia 3:20.
Ke eng fa madumedi a mantsi a a ipitsang a Bokeresete a re Modimo ke Tharonngwe?
Ithute mo go Oketsegileng
Dithuto Tsa Boammaaruri ke Dife ka Modimo?
A o akanya gore Modimo o amega ka wena? Ithute ka botho jwa gagwe le kafa o ka atamalanang le ene ka gone.


text:
Monday Nov 23, 2015. 22:16Mochudi Centre Chiefs dictated the terms as they beat Gilport Lions 1-0 to advance to the Mascom Top 8 Cup semifinals.
Mochudi Centre Chiefs : Mompoloki Sephekolo, Keabetswe Jenamiso, Ontse Ntesa, Dirang Moloi, Lesego Molemogi, Othusitse Pilane, Senatla Molefhe, Tendai Nyumasi, Lesego Gelanamotlhale, Pontsho Moloi, Onalethata Thekiso
Gilport Lions : Lesego Bosekeng, Sekgabo Molebatsi, Tumisang Sekanonyana, Kabo Molome, Bonang Monyatsi, Ozias Zibande, Kabelano Mooketsane, Larona Maotwe, Lebogang Ditsile , Matthews Nyamadzawo, Chrispen Mbewe


text:
JW LIBRARY
Simolola go Dirisa JW Library—Android
Re a go amogela mo JW Library. App eno e diretswe go bala le go ithuta Baebele. O tla fitlhela dikarolo tsa konokono tsa app eno mo lenaaneng la diteng. Go bula lenaane leno, tsamaisa monwana mo molemeng wa sekirini kgotsa tobetsa konopo e e mo khoneng kwa godimo mo molemeng.
Baebele
Karolo ya Bible e na le dithanolo tsa Dibaebele ka dipuo tse dintsi. Tobetsa buka ya Baebele le nomoro ya kgaolo fa o batla go bala. Fa o ntse o bala o tla bona dintlha tse di kwa tlase, ditshupiso le dithanolo tse dingwe.
Fa o batla temana e nngwe, bula lenaane la diteng o bo o tobetsa Bible gape gore o boele kwa lenaaneng la dibuka tsa Baebele.
Dikgatiso
Karolo ya Publications e na le dikgatiso tse o ka di balang, tse o ka di reetsang le dibidio ka dipuo tse dintsi. Tobetsa kgatiso o bo o tobetsa setlhogo gore o bale. Fa o ntse o bala o ka tla o bula le ditemana. Tobetsa temana gore e tlhage. Tobetsa linki ya temana e e tlhagileng gore o e bule mo Baebeleng.
Fa o batla go bala kgatiso e nngwe, bula lenaane la diteng o bo o tobetsa Publications gape gore o boele kwa lenaaneng la dikgatiso.
Temana ya Letsatsi
Fa o batla go bala temana ya letsatsi, bula lenaane la diteng o bo o tobetsa Daily Text.
Tse di mo Internet
Karolo ya Online mo lenaaneng la diteng e na le dilinki tsa di-website tsa rona tsa semolao.
Bona Tsa Bosheng
Tlhomamisa gore JW Library ya gago e nna e le mo dinakong ka go nna o e tlhabolola.
Go ka nna molemo gore o dirise Android ya bosheng e e kgonang go tsamaisana le sedirisiwa sa gago. Go bona dintlha tse di oketsegileng, tobetsa linki eno: https://support.apple.com/en-us/HT204204.
O ka nna wa dira gore sedirisiwa sa gago se tlhabolole app eno ka bosone. Go bona dintlha tse di oketsegileng, tobetsa linki eno: https://support.apple.com/en-us/HT202180.


text:
THUTO 12
Tiro ya Rona ya go Rera ka Bogosi e Rulagantswe Jang?
Pelenyana ga loso lwa gagwe, Jesu o ne a itsise gore: “Dikgang tse di molemo tseno tsa bogosi di tla rerwa mo lefatsheng lotlhe le le nang le banni gore e nne bosupi mo ditšhabeng tsotlhe; mme go tswa foo bokhutlo bo tla tla.” (Mathaio 24:14) Mme gone, tiro eno e e dirwang mo lefatsheng lotlhe e ne e tla fitlhelelwa jang? Ka go latela mokgwa o Jesu a neng a o dirisa fa a le mo lefatsheng.—Luke 8:1.
Re etela batho kwa magaeng a bone. Jesu o ne a thapisa barutwa ba gagwe gore ba rere dikgang tse di molemo ka ntlo le ntlo. (Mathaio 10:11-13; Ditiro 5:42; 20:20) Bareri bao ba lekgolo la ntlha la dingwaga ba ne ba abelwa dikarolo tse ba neng ba tshwanetse go rera kwa go tsone. (Mathaio 10:5, 6; 2 Bakorintha 10:13) Ka tsela e e tshwanang, le gompieno tiro ya rona ya go rera e rulagantswe sentle, mme phuthego nngwe le nngwe e abelwa lefelo le e tshwanetseng go rera mo go lone. Seno se re thusa go diragatsa taelo ya ga Jesu ya go “rerela batho le go neela bosupi ka botlalo.”—Ditiro 10:42.
Re leka ka natla go fitlhelela batho gongwe le gongwe kwa ba leng teng. Jesu o ile a re tlhomela sekao ka go rerela batho mo mafelong a botlhe, jaaka kwa lotshitshing lwa lewatle kgotsa kwa sedibeng. (Mareko 4:1; Johane 4:5-15) Le rona re leka go bua le batho ka Baebele gongwe le gongwe kwa ba fitlhelwang teng—mo mebileng, kwa mafelong a kgwebo, kwa diphakeng kgotsa ka founo. Gape fa re bulegelwa ke tshono, re rerela baagelani ba rona, badirimmogo, ba re tsenang sekolo le bone le ba masika. Maiteko ano otlhe a re a dirang a thusitse gore batho ba le dimilionemilione lefatshe ka bophara ba utlwe “dikgang tse di molemo tsa poloko.”—Pesalema 96:2.
A go na le mongwe yo o ka ratang go bua le ene ka dikgang tse di molemo tsa Bogosi jwa Modimo le kafa dikgang tseno di amang isagwe ya gagwe ka gone? O se ka wa ipolokela molaetsa ono o o nayang tsholofelo. Bolelela ba bangwe ka one ka bonako jo bo kgonegang!
Ke ‘dikgang dife tse di molemo’ tse di tshwanetseng go bolelwa?
Basupi ba ga Jehofa ba etsa sekao sa ga Jesu jang fa ba rera?
Ithute mo go Oketsegileng
DIPEGO
Basupi ba ga Jehofa—Ba Rulaganyeditswe go Rera Dikgang Tse di Molemo
Basupi ba ga Jehofa ba itsiwe ka tiro ya bone ya go ruta Baebele mo lefatsheng lotlhe. Tiro ya bone e rulagantswe jang, e kaelwa jang e bile e tshegediwa jang ka madi?


text:
POLELO 46
Dipota Tsa Jeriko
KE ENG se se dirang gore dipota tseno tsa Jeriko di we? Go ntse jaaka e kete di iteilwe ke bomo e kgolo. Mme mo metlheng eo ba ne ba se na dibomo; ba ne ba se na ditlhobolo. Ke kgakgamatso e nngwe ya ga Jehofa! A re ithute kafa e diregileng ka gone.
Reetsa se Jehofa a se bolelelang Joshua: ‘Wena le masole a gago lo gwante go dikologa motse. Lo o dikologe gangwe letsatsi le letsatsi lo ntse lo gwanta ka malatsi a le marataro. Lo dire jalo lo tshotse letlole la kgolagano. Baperesiti ba le supa ba tsamaye kwa pele ga lone mme ba letse dinaka tsa bone.
‘Mo letsatsing la bosupa lo gwante go dikologa motse ka makgetlo a le supa. Go tswa foo, lo letse dinaka lobaka lo loleele, mme mongwe le mongwe a goe ka mokgosi o mogolo wa ntwa. Mme dipota di tla gosomana fa fatshe!’
Joshua le batho ba dira se Jehofa a reng ba se dire. Fa ba ntse ba gwanta, mongwe le mongwe o didimetse. Ga go na ope yo o buang. Go utlwala fela modumo wa dinaka le wa dinao tse di gwantang. Batho ba Jeriko ba e leng baba ba batho ba Modimo ba tshwanetse ba bo ba ne ba tshogile. A o bona mogala o mohibidu o o lepeletseng mo fensetereng? Ke fensetere ya ga mang eo? Ee, Rahabe o dirile se ditlhola tse pedi di mmoleletseng gore a se dire. Botlhe ba lelapa la gagwe ba na le ene mo ntlong mme ba lebeletse.
Kgabagare mo letsatsing la bosupa, fa ba sena go gwanta go dikologa motse ka makgetlo a le supa, go utlwala modumo wa dinaka, masole a a goa, mme dipota di a gosomana. Go tswa foo, Joshua a re: ‘Bolayang mongwe le mongwe yo o mo motseng mme lo o fise. Fisang sengwe le sengwe. Lo tlogele fela selefera, gauta, kgotlho le tshipi, mme lo di tsenye mo matlotlong a tente ya ga Jehofa.’
Joshua o raya ditlhola tse pedi a re: ‘Yang kwa ntlong ya ga Rahabe, mme lo mo ntshetse kwa ntle ene le ba lelapa la gagwe.’ Rahabe le ba lelapa la gagwe ba bolokesegile, fela jaaka ditlhola di ne di mo solofeditse.


text:
THUTO 10
O ka Itse Jang Gore Bodumedi Jwa Boammaaruri ke Bofe?
1. A go na le bodumedi bo le bongwe fela jwa boammaaruri?
Jesu o ile a ruta balatedi ba gagwe bodumedi bo le bongwe fela, bodumedi jwa boammaaruri. Bo tshwana le tsela e e isang botshelong jo bo sa khutleng. Jesu o ile a re: Tsela eo e ‘bonwa ke ba le mmalwa fela.’ (Mathaio 7:14) Modimo o amogela fela kobamelo e e theilweng mo Lefokong la gagwe la boammaaruri. Baobamedi botlhe ba boammaaruri ba kopantswe ke tumelo e le nngwe.—Bala Johane 4:23, 24; 14:6; Baefeso 4:4, 5.
2. Jesu o ile a reng ka Bakeresete ba maaka?
Jesu o ne a bolela gore baporofeti ba maaka ba tla senya Bokeresete. Ka fa ntle, ba bonala e kete ke baobamedi ba boammaaruri. Ba bolela gore dikereke tsa bone ke tsa boammaaruri. Mme o ka kgona go lemoga se tota batho bao ba leng sone. Jang? Kobamelo ya boammaaruri ke yone fela e e nang le Bakeresete ba mmatota ba ba lemogiwang ka dinonofo le ditsela tsa bone tse di molemo.—Bala Mathaio 7:13-23.
3. O ka kgona jang go lemoga baobamedi ba boammaaruri?
Ela tlhoko dintlha tseno tse tlhano tse di ba tlhaolang:
Baobamedi ba boammaaruri ba tlotla Baebele gonne e le Lefoko la Modimo. Ba leka ka natla go tshela ka melaometheo e e mo go yone. Ka jalo, bodumedi jwa boammaaruri bo farologana le bodumedi jo bo theilweng mo dikgopolong tsa batho. (Mathaio 15:7-9) Baobamedi ba boammaaruri ba tshela go dumalana le se ba se rutang.—Bala Johane 17:17; 2 Timotheo 3:16, 17.
Balatedi ba ga Jesu ba boammaaruri ba tlotla leina la Modimo e bong Jehofa. Jesu o ile a tlotla leina la Modimo ka go dira gore le itsiwe. O ne a thusa batho go itse Modimo a bo a ba ruta go rapelela gore leina la Modimo le itshepisiwe. (Mathaio 6:9) Mo lefelong le o nnang mo go lone, ke bodumedi bofe jo bo itsiseng batho ka leina la Modimo?—Bala Johane 17:26; Baroma 10:13, 14.
Bakeresete ba boammaaruri ba rera ka Bogosi jwa Modimo. Modimo o ile a romela Jesu go tla go rera dikgang tse di molemo tsa Bogosi. Bogosi jwa Modimo ke jone fela tharabololo ya mathata a batho. Jesu o ile a bua ka jone go fitlha a swa. (Luke 4:43; 8:1; 23:42, 43) O ile a re balatedi ba gagwe le bone ba tla rera ka Bogosi jono. Fa mongwe a tla go bua le wena ka Bogosi jwa Modimo, gantsi o a bo a tswa mo bodumeding bofe?—Bala Mathaio 24:14.
Balatedi ba ga Jesu ga se karolo ya lefatshe leno le le boikepo. Ba lemogiwa ka go se tseye karolo mo dipolotiking le mo dintweng tsa semorafe. (Johane 17:16; 18:36) Gape ga ba etse ditlwaelo le mekgwa e e sa siamang ya lefatshe leno.—Bala Jakobe 4:4.
Bakeresete ba boammaaruri ba ratana ka lorato lwa mmatota. Ba ithuta mo Lefokong la Modimo gore ba tshwanetse go tlotla batho ba ditso tsotlhe. Le fa badumedi ba maaka ba ile ba nna ba ema nokeng dintwa tsa semorafe, baobamedi ba boammaaruri bone ba gana go dira jalo. (Mika 4:1-3) Go na le moo, Bakeresete ba boammaaruri ba dirisa nako le dithoto tsa bone ka go rata, go thusa le go kgothatsa batho ba bangwe.—Bala Johane 13:34, 35; 1 Johane 4:20.
4. A o ka kgona go tlhaola bodumedi jwa boammaaruri?
Ke bodumedi bofe jo bo theileng dithuto tsotlhe tsa jone mo Lefokong la Modimo, jo bo tlotlang leina la Modimo le jo bo bolelang gore Bogosi jwa Modimo ke jone fela bo tla leretseng batho tharabololo? Ke setlhopha sefe se maloko a sone a ratanang e bile a tlhoile ntwa? O akanyang?—Bala 1 Johane 3:10-12.
Ithute mo go Oketsegileng
Totatota Baebele e Ruta Eng?
Kobamelo e e Amogelwang ke Modimo
Sekaseka dikarolo tse thataro tse di tlhaolang ba ba mo bodumeding jwa boammaaruri.


text:
A Bakanoki ba a Dumela Gore Jesu o Kile a Nna Gone?
Bakanoki ba na le mabaka a a utlwalang a go dumela gore Jesu o kile a nna gone. Fa Kgatiso ya 2002 ya Encyclopædia Britannica e umaka se bakwadi ba hisitori ba lekgolo la ntlha le la bobedi la dingwaga ba ileng ba se bua ka Jesu le Bakeresete ba bogologolo, ya re: “
Dipego tseno tse di ikemetseng ka nosi di supa gore mo metlheng ya bogologolo tota le baganetsi ba Bokeresete ga ba ise ba ko ba ganetse gore Jesu ke motho yo o kileng a nna gone, e leng kgang e e simolotseng go ganediwa lantlha e bile e le ka mabaka a a sa utlwaleng go ela kwa bofelong jwa lekgolo la dingwaga la bo18 le la bo19 le go ya kwa tshimologong ya lekgolo la bo20.”
Ka 2006 buka ya Jesus and Archaeology e ne ya re: “
Gompieno ga go na mokanoki ope yo o tseelwang ka godimo yo o ganetsang kgang ya gore Mojuda mongwe yo o bidiwang Jesu morwa Josefa o kile a tshela; bontsi jwa bone ba a dumela gore gone jaanong re itse go le gontsi ka ga ditiro tsa gagwe le dithuto tsa gagwe tsa motheo.”
Baebele e tlhalosa Jesu e le motho wa mmatota. E re bolelela maina a bagolwagolwane ba gagwe le ba lelapa la gagwe. (Mathaio 1:1; 13:55) Gape e re itsise maina a babusi ba ba tumileng ba ba tshetseng mo motlheng wa ga Jesu. (Luke 3:1, 2) Dintlha tseo di thusa babatlisisi go tlhotlhomisa gore dipego tsa Baebele di boammaaruri go le kana kang.


text:
TORA YA TEBELO November 2013 | Maaka a a Dirang Gore Modimo a Lebege a sa Ratege
Maaka a bodumedi a a ntseng a boelediwa ka dingwaga a dira gore Modimo a lebege a sa ratege e bile a le kgakala. Re itse jang gore Modimo ga a kgakala e bile ga a setlhogo?
SETLHOGO SA KA FA NTLE
Kgwetlho ya go Rata Modimo
A o ikutlwa o le kgakala le Modimo? A Modimo ga a ratege? Bala go utlwa gore ke eng fa Bakeresete bangwe ba ile ba ikutlwa jalo.
SETLHOGO SA KA FA NTLE
Maaka a Gore Modimo Ga a Na Leina
A tota leina la Modimo le ka itsiwe le go dirisiwa? Ke eng fa le le botlhokwa?
SETLHOGO SA KA FA NTLE
Maaka a Gore Modimo ke Masaitseweng
Thuto ya Tharonngwe e kgoreletsa batho go itse le go rata Modimo. A tota o ka rata motho yo o sa kgoneng go mo itse kgotsa go mo tlhaloganya?
SETLHOGO SA KA FA NTLE
Maaka a Gore Modimo o Setlhogo
Ba le bantsi ba dumela gore Modimo o otlhaya baleofi ka bosakhutleng. A Modimo o boikepo? Tota go direga eng fa re swa?
SETLHOGO SA KA FA NTLE
Boammaaruri Bo ka Go Golola
Jesu o ne a bontsha ditsela dife tsa go sekaseka gore a dithuto tsa bodumedi di boammaaruri kgotsa nnyaa?
DITSELA TSA GO BONA BOITUMELO MO LELAPENG
Bua le Ngwana wa Gago wa Dingwaga Tsa Bolesome—Kwantle ga go Ngangisana
Ngwana wa gago o batla go supa gore ke motho yo o ntseng jang mme o tlhoka go thusiwa go tlhalosa maikutlo a gagwe a gololesegile. O ka mo thusa jang?
ATAMALANA LE MODIMO
“Moduedi Wa ba Ba Mmatlang ka Tlhoafalo”
Jehofa o itumedisiwa ke tumelo e e ntseng jang? O duela jang baobamedi ba gagwe ba ba ikanyegang?
ETSA TUMELO YA BONE
O ne “A Bolelwa a Siame ka Ditiro”
Kgang ya ga Rahabe e bontsha jang gore ga go ope wa rona yo a seng botlhokwa mo go Jehofa? Re ka ithuta eng ka tumelo ya gagwe?
Dikarabo Tsa Dipotso Tsa Baebele
A batho botlhe ba ba siameng ba ya kwa legodimong? Bona gore Baebele ya reng.
Tse Dingwe
A Basupi ba ga Jehofa ba Dumela Gore Bodumedi Jwa Bone ke Jone Fela Jwa Boammaaruri?
A Jesu o ne a re go na le ditsela tse dintsi tse di isang batho kwa polokong?


text:
BotswanaPost
BotswanaPost ke komponi e maikaelelo a yone eleng go romela e go amogela dithoto mo lefatsheng la Botswana. BotswanaPost ke komponi ya goromente wa lefatshe la Botswana, ka sekgoa ''Parastatal'' kotlase ga leloko la Ministry wa tsa maranyane,ditlhaeletsanyo le technologi. [1]
Contents
History
Thuso ya poso mo Botswana e simologile ka ngwaga wa 1875, ka lekalana la ba London Missionary Society.Ka dingwaga tseo poso e ne e tsamaya makgatlho a mabedi go tswa kwa lefatsheng la Zimbabwe, toropong ya Bulawayo go ya kwa Mafikeng kwa eleng Aforika Borwa, go lemogiwa gore go ne go tsamaiwa ka maoto go isa poso mme ere nako e ntse e tsamaya, ga nna le kago ya seporo sa terena se se neng sa dirisiwa ntleng le go tsamaya ka maoto.Ka ngwaga wa 1990 BotswanaPost ene ya nna le dikoloi tse e ka di dirisang go romela makwalo le dithoto tsa batho. Lekalana le le neng le dirilwe ke ba London missionaries le simologile ka nako tsa Bechuanaland protectorate postral services.Erile ka nako ya Boipuso jwa lefatshe la Botswana ka ngwaga wa 1966 ka kgwedi ya lwetsi ale masome a mararo, lekalana le le ne la fiwa leina la Department of Posts and Telegraphs, ka nako eo go ne ga nna le ditshon tse di ntsi tse di akaretsang banka ya poso e e bidiwang Post Office Savings Bank.
Ka ngwaga wa 1980 komponi ya Botswana Telecommunications Corporation e ne ya fetolwa go nna ya ga goromente (parastatal), ngwaga tse pedi fa di sena go feta ga latela Botswana Savings Bank go nna parastatal, ya re ka ngwaga wa 1989 BotswanaPost ya ikemela ka nosi le yone. Lephata la Botswana Savings Bank le na le ditumalano le lephata la BotswanaPost go neele batho dithuso tsa banka mo maphateng otlhe a a leng 120 Botswana ka bophara..[2]
Moemedi mogolo wa BotswanaPost
Rre Cornelius Ramatlhakwana ke Moemedi mogolo wa BotswanaPost yo a tsereng maemo mo go rre Pele Moleta yo a tlogetseng tiro ka kgwedi ya Mopitlo a ya go dirila kwa bankeng ya Barclays. [3] Go thapiwa ga ga rre Ramatlhakwane, yo eleng tona ya Business development ko BotswanaPost go dirilwe phatlalatsa lefatshe ka bophara, mo go neng ga netefadiwa ke moemedi wa ditlhaeletsanyo mo komponing Lebogang Bok ka mafoko a a makhutshwane a areng ''It is not clear what will happen to the current acting Chief Executive, Setshedi Botlhole-Mmopi who was appointed shortly after the abrupt departure of Moleta who now works as Chief Operations Officer for Barclays Bank Botswana. Following the departure of Moleta, the board appointed Setshedi Botlhole-Mmopi as Acting Chief Executive. Moleta together with former Chief Financial Officer (CFO), Kutlwano Mswela resigned from Poso House under unclear circumstances''.
Erile ka nako e rre Moleta a santseng a le ko BotswanaPost, o ne a tlwaelesegile ka leina la ''The Post Man'', le a neng a le amogela ka boitumelo jo bogolo, a tla ka mtlhagatlhaga a go tlhatlosa dipoelo tsa BotswanaPost ka go ne go na le menahune e e neng e bolelwa gore BotswanaPost e ntse e sa dire sentle, seo se neng sa mo tsenya matlhagatlhaga go dira ka natla mo tirong ya gagwe.
Erile go tsamaeng ga ga rre Moleta ka go tlogela tiro ko BotswanaPost, o tlogela a dirile tse dintsi di akaretsa tsa maranyane a go dira dilo tse disha go leka go tlhabolola, mo aneng a simolola tiro e bidiwa Poso Cloud, e e tsisitseng maranyane a public WI-Fi hotspots. O bile a dira gore go nne le maranyane a go berekisa madi ka mogala wa letheka kgotsa go duela dituelo tsa poso ka mogala wa letheka. Dituelo di akeretsa motlakase, metsi le ditsela. Tsotlhe tse ditlogetsweng ke rre Moleta diwetse mo diatleng tsa ga rre Ramatlhakwane.[4]
Philatelic Museum
BotswanaPost e simolotse philatelic museum ko ofising ya bone e tona ko Gaborone.[5]
Bona Gape
- Postage stamps and postal history of Botswana
- Botswana Savings Bank
References
- ↑ Corporate Profile At Ostamyy.com
- ↑ History of BotswanaPost
- ↑ Botswana post newly appointed ceo
- ↑ appointed as new Botswana post Ceo
- ↑ Botswana’s “second” museum to stamp its authority Template:Webarchive by Bashi Letsididi, Sunday Standard, online edition, 9 September 2007.


text:
Botswana: Ora esatta in altre importanti città
Gaborone - Serowe - Molepolole - Maun - Francistown - Mochudi - Selebi-Phikwe - Palapye - Kanye - Tshabong - Ghanzi - Tonota - Ramotswa - Mosopa - Mogoditshane - Mahalapye - Lobatse - Letlhakane - Gabane - Thamaga - Sehithwa - Rakops - Otse - Orapa - Nokaneng - Mmathubudukwane - Mathambgwane - Masunga - Letlhakeng - Kurametsi - Kopong - Kasane - Gobojango - Dutlwe - Botlhapatlou - Bonwapitse - Werda - Tshane - Tobane - Manaledi - Shoshong - Shakgwe - Shakawe - Serule - Segwagwa - Ratholo - Ramokgonami - Pilane - Pandamatenga - Moremi


text:
POLELO E E TSHWANTSHITSWENG YA BAEBELE
Dafide ga a Tshabe Sepe
Fa Dafide a le monnye, o ne a tshepa Jehofa mme seo se ile sa mo thusa gore a fenye mokaloba. Bala polelo e e tshwantshitsweng ya Baebele kgotsa e printe ka PDF.
TSE DINGWE TSE O KA DI ITSEELANG
Jehofa o Naya Solomone Botlhale
Kgosi Solomone o ne a le botlhale go gaisa dikgosi tsotlhe tsa lefatshe. Go tlile jang gore Solomone a nne botlhale? Ke diphoso dife tse a ileng a di dira?
Aborahame o Nna Tsala ya Modimo
Modimo o ne a bitsa Aborahame a re ke tsala ya gagwe. Re ka nna ditsala tsa Modimo jang?
Samuele o Tlhopha go Direla Jehofa
Samuele o ne a bona batho ba ba nang le maikarabelo ba dira dilo tse di bosula. Ke eng se se mo thusitseng gore a tswelele a direla Jehofa?


text:
Feshene
Feshene ke mokgwa o o tlwaelegileng ka nako nngwe bogolo jang diaparo, ditlhako, mekgabiso e e aparwang ka diaparo, go itaka sefatlhego, go iphunya mmele kgotsa fenitshara. Feshene e faphegile mme ebile ke supa mokgwa wa kapari e motho o e aparang.E kaya jalo ka fa batho ba itshupang ka teng le ka fa basegi ba diaparo ba dirang diaparo ka teng. Lefoko le le dirisiwang thata le raya feshene ke khosechumumme le kaya jalo mokgabo o o ko godimo. Dingwe tsa difeshene di bonwa bo basading le mo banneng. mme tse dingwe di kgona go aparwa ke bomme ga mmogo le borre jalo.
Feshene ya diaparo[baakanya | edit source]
Baeti ba mafatshe a kwa bophirima a kana ke Persia, Turkey, India kana China ba ne ba akgela thata mo go tlhokegeng ga feshene koo. Mokwaledi wa ga Shogun wa Mojapane o ne a ikgatlha ka moeti mongwe go tswa kwa Spain ka 1609 a re moaparo wa Majapane ga o ise o ke o fetoge mo dingwageng di le sekete. Mme le fa gontse jalo


text:
Re bolelele gore o ikutlwa jang ka YBB - dipotso tsa patlisiso-maikutlo mo baithuting: 18 – 29 Lwetse 2017
14 Lwetse 2017
Moithuti yo o rategang
Fano mo Yunibesiting ya Bokone-Bophirima, re dirile kgatelopele e e seng kana ka sepe ya go tlhoma yunibesiti ya boleng jo bo kwa godimo ya go ruta le go ithuta. Gore re kaele kgatelopele eno go fitlha ka 2025, boikaelelo jwa rona ke go nna yunibesiti ya mo Aforika e e itsegeng kwa dinageng di sele, e e tlhomololwang ke mokgwa wa yone wa go ithuta ka natla, go tsibogela ga yone maemo mo loagong le boitshwaro jwa yone jwa go amega ka ba bangwe.
Gape re batla go dira gore baithuti ba nne le maitemogelo a a tlhomologileng a a bakwang ke go bo go amegwa ka bone. Seno se raya gore YBB e batla go dira gore maitemogelo a baithuti a go ithuta e nne a go engwa nokeng mo tikologong ya batho ba ditso tse di farologaneng, ba ba kopantsweng mo ditheong tse di lekalekanang mo dikhamphaseng tsotlhe. Re tsepile mogopolo thata mo go tlhameng tikologo e e momaganeng e e akaretsang botlhe e mo go yone baithuti botlhe ba ikutlwang ba amogelesegile e bile ba phuthologile.
Re batla go iteba re bone gore re dira sentle go le go kana kang mo go neyeng baithuti maitemogelo a a itumedisang thata le go tlhaola dikarolo dipe tse di sa direng sentle mo YBB gore re kgone go di tokafatsa.
Go re thusa ka thulaganyo e e botlhokwa eno, baithuti botlhe mo dikhamphaseng ba kopiwa go tlhagisa maikutlo a bone ka mokgwa wa go dira dilo wa YBB le mowa o o renang mo setheong ka go tsaya karolo mo Patlisisong ya Setso le Tlelaemete fa gare ga 18 le 29 Lwetse 2017.
Go tsaya karolo mo dipotsong tsa patlisiso-maikutlo go a ithaopelwa e bile ga go ope yo o patelediwang go tsaya karolo mo go tsone fa a sa batle go dira jalo. Le fa go ntse jalo, ke lo rotloetsa go tsaya karolo mo dipotsong tseno tsa patlisiso-maikutlo ka gonne di tla thusa Lekgotla go tlhaloganya ka fa lo ikutlwang ka gone ka YBB, gore go ka dirwang go tokafatsa yunibesiti le go lolamisa mokgwa o YBB e dirang dilo ka one gore o tsamaisane le kaelo ya togamaano ya rona e ntšha.
Patlisiso e tla okamelwa ke LAETOLI, setlamo se se kwa ntle sa bagakolodi, seo gareng ga tse dingwe, se itsegeng ka go bereka ka dipatlisiso tsa setso le tlelaemete ka ga mekgwa e ditheo di dirang dilo ka yone le gore go rena mowa ofe mo go tsone. Setlamo seo ke sone fela se se tlileng go fitlhelela dipampiri tsa dipotso tsa patlisiso mo inthaneteng le dipego tsa dipotsolotso. Mo godimo ga moo, se tla bega ka setlhopha sa babotsolodiwa fela mme e seng ka batho ka bongwe, ka jalo dikarabo tsa gago di tla bolokwa e le khupamarama. Ka jalo, tlhomamisega gore dipotso tseno tsa patlisiso-maikutlo di tla go sireletsa wena jaaka moithuti e bile ditshwaelo tsa gago di tla tsewa di le botlhokwa.
Dintlha di le mmalwa tsa konokono go di ela tlhoko:
- Dipotso tsa patlisiso-maikutlo ga di kitla di feta metsotso e le 25 go di fetsa (go dirisa ga gago metsotso e le 25 fela go ka tlisa phetogo e e seng kana ka sepe mo yunibesiting).
- O tla amogela segoke ka imeile, SMS le ka e-Fundi.
- Beng ba dikarabo ga ba kitla ba itsiwe ka maina, ka gonne ga go na tsela ya go gokaganya dikarabo tsa pampiri ya dipotso tsa patlisiso e e tladitsweng le moaraba dipotso ope.
- Fa o tlhopha go tsaya karolo ka go romela leina la gago gore le tsenngwa mo go a ba bangwe gore go gogiwe la yo o lesego mo go one gore a ikgapele moputso kwa bokhutlong jwa dipotso tseno tsa patlisiso-maikutlo, aterese ya imeile e o e dirisang ga e kitla e golaganngwa le dikarabo tsa gago.
- Gape o ka nna wa tlhophiwa kwa ntle ga go latela thulaganyo epe gore o tseye karolo mo setlhopheng se go dirwang patlisiso ka sone gore re tlhaloganye go ya pele maitemogelo a baithuti.
Re go rotloetsa fano re gatelela gore tsweetswee o tseye karolo mo dipotsong tsa patlisiso-maikutlo le mo ditlhopheng tse go dirwang patlisiso ka tsone mme o re bolelele gore maitemogelo a gago mo YBB a ntse jang. Gakologelwa - tsela e o lebang dilo ka yone, maikutlo a gago le maitemogelo a gago, di botlhokwa mo go rona.
Ke lebile pele go tsaya karolo ga gago mo thulaganyong e e botlhokwa eno ya go dira gore YBB e nne lefelo le le botoka go ithuta mo go lone.
Salang sentle
Mop Dan Kgwadi
Mmalatheo o mošwa wa YBB o o tshitshinngwang
6 Lwetse 2017
Ka mo tlase ga maikaelelo a Khansele ya YBB go dumelela mmotlele wa yunibesiti ya seoposengwe e e tsamaisiwang ka magoro, go bonwe gore go botlhokwa go boeletsa tiriso ya mebala e meraro ya korporatifi e e neng e emetse khamphase e nngwe le e nngwe ya tse tharo.
Pego ya patlisiso e e tseneletseng e ile ya fiwa Komititsamaiso ya Yunibesiti (KYY) mme ya amogela tshitshinyo gore e isiwe Khanseleng go ka dumelela mmalatheo o mošwa o o tla emelang popego ya rona go nna seoposengwe.
Go ya ka tshitshinyo, logo kampo setshwao sa rona se se itsiwang se se lemogwang la YBB ga le tle go fetolwa. Le fa go le jalo, ditlhopha tsa metshameko ga di ketla di tlhola di dirisa mebala ya bohibidu jo bo mokgona, pududu kampo tala mme go tla dirisiwa mmala o le mongwe. Se gape se tla dirwa ka dimateriale tsa go maketa mo go tla dirisiwang mmala o le mongwe.
Ka ntlha ya gore mebala e tlisa kutlwalo mo baameging ba ba farologaneng, tiro ya go buisana le go bona tirisanommogo mo baameging e simolotse morago ga tshiamisetso ya kgang e kwa YYK (UMC-University Management Committee) Mo dipuisanong go tshwerwe dipuisano le mebele ya baithuti le ya metshameko. Mo karolong ya dipuisano tse, palo e nnye ya dikao tsa mmala o o tshitshinngwang (phepole e e ntshonyana) di ne tsa tlhabololwa go supetsa tiriso ya mmala.
Tshwetso ya bofelo ka ga phetogo ya mebala e ka tsewa fela ke Khansele ya YBB. Leano le le tseneletseng le dirilwe gore fa Khansele e tsere tshwetso, go tlhaeletsana le batsayakarolo botlhe.
Ka mo dipuisanong go tlhageletse mabaka a mabedi gape mme tsone ke leina la Pukke le puo. Mo Pholising ya tlhomo ya Letshwaokgwebo e e tla isiwang Khanseleng go dumela, yunibesiti e amogela gore go na le maina a metshamekiso a dikhamphase a a leng teng a a dumeletsweng ke Khansele go dirisiwa. Go a tshitshinngwa gore maina a a metshamekiso a ka se tlhole a dirisiwa mo tlhaeletsanong ya semmuso le mo mainakgwebong mme ga go ketla go ganelwa gore mongwe le mongwe a a dirise fa e se ka semmuso.
Malebana le Puo: Pholisi ya rona ke ya bopuontsi, mme se se raya gore re rotloetsa tiriso ya Seesimane, Seaforikanse le Setswana. Pholisi e e tla bontshiwa mo tirong ya go maketa le mo go ya tlhaeletsano.
Ka go sa ele tlhoko thata, mafelo a a farologaneng a Facebook ya NWU a ile a kopantshiwa pele ga nako beke e e fetileng mme se se tla baakanngwa. Diphetogo dingwe le dingwe ka mo tikologong e, di tla tlhomelwa morago ga go buisana le baeteledipele ba baithuti mmogo le karolo ya go tlhomela leano le le dumeletsweng la mmalatheo o mošwa.
Fa e dumelwa ke Khansele, mmalatheo o mošwa o tla tlhomelwa ka boiketlo le ka mokgwa o o tlhokomelang le ditšhelete. Diaparo tsa Metshameko, go tlisa sekao, di duelwa ke Varsity Sports mme dikhiti tsa 2018 di tla tswa di le tse dintšhwa jaaka e le tlwaelo. Dimateriale tsa tlwaelo tsa go maketa di tla duelwa ka ditekanyetso tsa jaanong jaana. Diphapogo di ka nna fela matshwaokgwebo mo dikgorong tsa dikhamphase le matshwao a mangwe a jaanong jaana ka mo ntle mme one a tla duelwa ka madi a mosolatogamaano.
Batsayakarolo botlhe ba ka dula ba tshepisitswe gore YBB e dula e le legae la botlhe ba ba ratang go ithuta le go direla mo go yone mme e dula e le legae la baithuti ba nako e e fetileng ba bantsi ba ba tswelelang go re rata.
Eeya, go jalo gore go tshitshinngwa sefatlhego se sešwa mme tsepamo ya rona mo boitseanapeng le boineelo jwa rona mo mekgweng le mo maikemisetsong a rona e tla tswelela go nna maikaelelo a rona.
DIPHETOGO TSA KALENTARA YA AKATEMI YA 2017
26 Phukwi 2017
Ka kopo, ela tlhoko matlha a a latelang a mašwa a ditlhatlhobo jaaka a dumeletswe ke Taolobolaodi jwa yunibesiti, yunibesithi:
Baithuti ba mo Dikhamphaseng:
Dipampiri tsa tlhatlhobo ya tšhono ya ntlha jaanong jaana a a rulagantsweng a letlha la 17 Ngwanaitseele (Nov.) 2017 a tla isiwa kwa letlheng la 27 Diphalane (Oct.) (letlha le le ne le beilwe e le letsatsi la 'Go se nne le dithuto' ). Diphetogo tse dingwe tse dinnye tsa dinanetiro tsa tlhatlhobo gongwe di ka tlhokega fa go lebelelwa tlhatlaganyo ya dipampiri tsa tlhatlhobo.
Dipampiri tsa tlhatlhobo tsa tšhono ya bobedi tse di rulagantsweng tsa letlha la 25 Ngwanaitseele go fitlhela ka la 6 Sedimonthole di tla rulagangwa sešwa ka nako go tloga ka 23 Ngwanaitseele go ya go 4 Sedimonthole.
Baithuti ba kwa Kgakala:
Dipampiri tse di beetsweng letlha la 22 Ngwanaitseele di tla kwadiwa ka 27 Diphalane.
Ke dipampiri tsa tlhatlhobo ya tšhono ya ntlha tsa 17 Ngwanaitseele tse di tshwanang le tsa baithuti ba mo dikhamphaseng fela tse di tla sutisiwang go tswa kwa 17 Ngwanaitseele go ya kwa 27 Diphalane. Dipampiri tse di sa tshwaneng le tsa baithuti ba mo dikhamphaseng di santse di tla kwadiwa ka 17 Ngwanaitseele.
Kanego go tswa go motlatsa-mokanseliri wa Yunibesiti ya Bokone-Bophirima ka ga mabaka a dikgato tsa kgalemo tsa baithuti.
18 Phukwi 2017
Lebaka le le ne la emisiwa pele gompieno mme le sasepenšene ya nakonyana ya moithuti yo amiwang e ne ya tlosiwa, gore moithuti a kgone go tswelela ka dithuto.
Morago ga go rerisana le maloko a setlhopha sa botsamaisi ba bagolo ba me, ba ba nneng ba le teng mathapama a gompieno, ke akantse gore kgetsi kgatlhanong le moithuti wa bobedi ga e ye go tswelela mme e tlaa gogelwa morago. Se se eme jalo ka gore bopaki jo bo tlisitsweng ga bo bontshe sentle go ka dumelela tswelelopele ya kgetsi kgotsa lebaka.
Setlhopha sa me le nna re ile ra dira ka maatla go aga setso sa go tsenyeletsa le go kopantsha botlhe le go amogela le go tlamparela pharologano ya morafe wa yunibesiti ya rona mme re ntse re eletse tlhoko tikologo ya hisetori ya rona. Ditiragalo tsa mofuta o di kgatlhanong le tsotlhe tse mme re tshwanetse go kopa tshwarelo mo badirammogong le mo baithuting ba YBB le gape mo baaging ka bophara. Go bonagala sentle gore re tshwanetse go dira go feta mo maikemisetsong a rona a go ruta baithuti go phela le go direla mo Aforikaborwa, ka mo moweng wa maikemisetso a rona le mo mekgweng ya rona le mo tlase ga molaotheo wa naga ya rona.
Taolobolaodi ya yunibesiti e ganela tiro e nngwe kapa e nngwe ya tlhophololo le go senya botso ka maemo a a maatla thata. Se se thulana gotlhelele le mekgwa ya rona ya YBB mme ditiro tse di kgatlhanong le matsapa a rona a go direla bosiamisi jwa boago. Re tla tswelela go dira ka maatla go aga setso se se tlaa kgatlhisang morafe wa yunibesiti le setšhaba sotlhe sa Aforikaborwa.
Fa o na le dipotso: Mor Louis Jacobs (082 901 6435)
Molao o Mošwa wa Yunibesiti ya Bokone-Bophirima o gatisitswe mo Kaseteng ya Mmuso
28/03/2017
Molao o Mošwa wa Yunibesiti ya Bokone-Bophirima(YBB) o gatisitswe mo Kaseteng ya Mmuso ka letsatsi la 24 Mopitlwe 2017 ka Labotlhano mme le dumeletswe mme le tsentswe mo molaong jaanong.
Se se nnile tiro e kgolo ya dingwaga di le tharo e e nneng e eteletwe pele ke togamaano e ntšhwa e latetswe ke popego e e ntšhwa tse di amogetsweng ke Khansele Ya YBB. Tse di ne di le motheo wa Molao o Mošwa o o amogetsweng ke Tona ya Thutogodimo le Katiso, Ng Blade Nzimande.
Molao o tlhalosa mme o laola gore YBB e busiwa jang, le gore batlatsadiofisi ke mang le gore badiri ba thapiwa jang, ba duelwa jang le gore ba laolwa jang, tiro ya diyuniene, merero ya baithuti le gore go abelwa jang didikerii tsa tlotlo le dikabelo.
Kgatiso le Kamogelo ya Molao o re fa tetlelo ya go tlhomela le go dirisa popego e e ntšhwa e e amogetsweng.
Lebelela molaetsa wa ga Mop Dan Kgwadi ka ga tsela ya go ya pele.
Tobetsa fa go bona Molao o Molao o Mošwa wa YBB.
Tswelelopele ka dikopo tsa NSFAS
1 Tlhakole 2017
Kopano e go ne go tsene maloko a di-EXCO tsa Universities South Africa (USAf), le modulasetulo wa Boto ya NSFAS le baemedi ba Lefapha la Thutogodimo le Katiso (DHET) e ne ya tshwarwa ka Lamatlhatso ka 28 Firikgong 2017 go bua ka ga mokgwa o tiro go tsamaisa dikopo tsa thuso ya madi e setseng kwa morago mo bakoping ba nako ya ntlha le mo baithuting ba ba boelang dithutong. Go ntshitswe ngongorego e kgolo ka ga ntlha ya gore baithuti ba ba maemo a a kwa godimo a akatemi ba ba emetseng dikarabo tsa NSFAS ba tloga ba latlhegelwa ke mafelo a bone mo diporokerameng tsa akatemi kampo ba ka latlhegelwa ke mafelo mo Matlobonnong mme a tsewa ke baithuti ba ba duelang.
NSFAS le fa go le jalo e na le boikanyo ba gore ba ka kgona go fetsa kabo ya thuso ya madi mo bakoping ba nako ya ntlha mo teng ga malatsi a le 6 mme se se raya gore ba tla fetsa ka Labotlhano le le tlang ka la 3 Firikgong 2017.
Baithuti ba ba boelang dithutong ba pele ba ne ba thusitswe ke NSFAS mme ba arabela mabaka a go ka bona matlole gape kwa NSFAS ba ka tswelela ka kwadiso.
O fiwa tshepiso gape gore YBB (Yunibesiti ya Bokone-Bophirima) e dula e buisana le NSFAS nako yotlhe mme e ikemiseditse go tlhomamisa gore palo e kgolo e e ka kgonwang ya baithuti e ka thusiwa go ikwadisa. Universities South Africa (USAf) le yone e buisana thata ka mabaka a a seng a arabiwe ke NSFAS mme e buela diyunibesiti tsotlhe mo SA.
Le fa YBB e tshwanetse go tsamaya mo teng ga palo ya yone e e filweng ke NSFAS, e dula e ikemiseditse go thusa baithuti ba ba maemo a a kwa godimo le ba ba bokgoni mo akateming gore ba thusiwe.
O tla dula o itsisiwa ka tshedimosetso le tlhabololo e e ntšha go tswa kwa NSFAS.
Temogo – Phatlalatso ya maaka le tiriso ya media ya boago
31 Ferikgong 2017
Kgololosego ya Media le tshwanelo ya batho ya kgololosego ya puo ke dipinagare tsa temokerasi ya rona. Dikanale tsa media tsa mo inthaneteng, segolobogolo, di re fa ditšhono tsa go tlhaeletsana le go fetisetsa tshedimosetso kwa batsayakarolong ba rona le kwa bathong botlhe. Intaseteri ya media go kgabaganya lefatshe e itemogela go tlala ka mafelo a diwepe tse e seng tsa nnete le mafelo a Media ya Boago tse di nnang le maikaelelo a go phatlalatsa maaka le go senya leina la ditheo le tsa batho. Re tswelela go tlhokomela lenaga la media le tshedimosetso ka ga Yunibesiti ya Bokone-Bophirima (YBB) go kgabaganya dikanale tsotlhe. Re dumela gore re ipaakantse go lemoga ka pele fa go na le mafelo a wepe a maaka le a a seng a nnete a a reng a emela YBB kgotsa go nna rona. Re kopa badirammogo le baithuti botlhe go re itsisa ka ga mafelo a dikgang tsa maaka kgotsa mafelo a maaka a wepe kwa go Morena Louis Jacobs, Mokaedi: Tlhaeletsano ya Korporatifi kwa louis.jacobs@nwu.ac.za kgotsa kwa 018 299 4918.
YBB e dumeletse mafelo a a farologaneng a mefutafuta ya media a a direlang tshedimosetso le go phatlalatsa kitso mo badirammogong le mo baithuting. Bontsi jwa tlhotlheletsano le dikakanyo tse di tlhaeletsanwang mo mafelong a a mo inthaneteng ya YBB ke tse di agang tse di tsamaisanang le melao ya yunibesiti le melawana ya boitsholo. Le fa go le jalo go santse go na le palo ya batho, mo teng ga le kwa ntle ga yunibesiti, ba nako yotlhe ba tswelelang go phatlalatsa maaka ka ga YBB mo medieng ya boago. Yunibesiti e tla tsaya dikgato tsa molao go tshwarisa batho ba go tlhomamisa gore ba se bone katlego go senya leina le kemo ya YBB. Re dula re eme ka maatla go tlhomamisa gore YBB e dula e le e nngwe ya ditheo tsa thutogodimo e baithuti le baalogi ba yone ba lebiwang ka tlotlo mo SA le mo lefatsheng.
Le fa YBB e tlhotlheletsa dipuisano le dikganetsano tse di tseneletseng mo baithuting le mo badirammogong ka mabaka a amang morafe otlhe wa yunibesiti. Tlhagisomaikutlo le dikakanyo ga di a tshwanela go buelela kgotsa go tlhotlheletsa thubakanyo kgotsa go tlisa kotsi mo malokong a mangwe a morafe wa YBB. Baithuti le badirammogo ba tshwanetse go itaola go se tsweletse kgotsa go ema nokeng dikakanyo le dipolelo tse di ikaeletseng go tsosa kilo mo ditlhopheng tse dingwe tsa batho go lebilwe morafe, botso, kakanyo ya bong le tumelo.
Kwa ntle ga dikanale tse dingwe tse di kgatlhisang, badirammogo le baithuti ba tlhotlheletswa go dirisa serala sa media ya boago ya semmuso, go ka bona tshedimosetso e e nepagetseng.
Ke ka mo kgatlhegong ya gago go ikitsisa le go ithuta ka polisi e e dumeletsweng semmuso ya media le ya media ya boago.
Kemo ya dikopo tsa NSFAS 2017
25 Ferikgong 2017
Ngwaga ya akatemi e simolotse sentle mme baithuti ba ikwadisa ka phisego mo dikhamphaseng di le tharo tsa YBB. Ka letlha la 25 Ferikgong go ne go setse go ikwadisitse baithuti ba ba fetang 6000 ba ngwaga ya ntlha mme karolo ya baithuti ba le 12000 ba YBB botlhe ba ba setseng ba ikwadisitse go fitlhela jaanong jaana. Palo e e beetsweng baithuti ba ngwaga ya ntlha ba YBB ka 2017 ke 8 894.
YBB nako yotlhe e buisana le NSFAS mme e ikemiseditse go tlhomamisa gore palo e kgolo ya baithuti jaaka go ka kgonagala ba ka thusiwa go ikwadisa.
Mmotlele o mošwa wa NSFAS o tlhometswe ka Ferikgong 2017, go lebagana le tlamego ya Tona ya Thutogodimo le Katiso go ntsha thuso ya madi mo baithuting ba ba tlhokang le ba ba timetseng mo gare. Ka 2017 NSFAS beetse thoko YBB R270 871 000, go sa akaretswa le thuso ya baithuti ba ngwaga ya bofelo.
Dikopo tsotlhe di dirilwe mo inthaneteng go ya kwa NSFAS mme NSFAS e ne e na le boikarabelo jwa go tlhaola le go dumelela baithuti ba bašwa.
Go ya ka direpoto tse di tswang go amogelwa jaanong ka la 12 Ferikgong 2017 go tswa kwa NSFAS, palo ya 8 699 ya baithuti ba ba ikaeletseng go ithuta mo YBB ba kopile ka seeleketeroniki kampo ka go abela difomo tsa dipampiri. Se se akaretsa baithuti botlhe ba kgonego go nna ba ngwaga ya ntlha le baithuti ba kgale ba ba sa amogelang letlole la NSFAS ka 2016. Baithuti ba ba amogetseng Letlole la NSFAS ka 2016 ba ka amogela letlole ka 2017 fa e le gore ba fitlheletse maemokatlhodi a akatemi (fetile 50% ya dimmojulu) mme ba mo molaong wa ngwaga ya go ithuta wa N+2.
Palogotlhe ya 5 209 ya baithuti ngwaga ya ntlha ba ba emiwang nokeng ke NSFAS go ithuta mo YBB. Mo go bone go amogetswe ba le 3 044 mme go na le palo ya 2700 ya ba bagolo ba kgale ba ba dumeletsweng morago ga go kopa.
Go thusa bontsikgonego ya baithuti ba ba tlhokang ke setlapele le maikaelelo. Se se setse se bonwa ka 2016. Ka ntlha ya tlhagiso ya Letlole la First Time Entrant (FTE) ka 2016, palo gape ya 1 794 ya baithuti ba bašwa ba thusitswe ka 2016. Se se dirile gore go nne le baithuti ba bantsi go feta ba bagolo ba kgale mo thulaganyong ya letlole ka 2017. Mo nakong e e fetileng YBB e tlhaotse matlole ka 70/30 mme a 70% a nneng a fiwa baithuti ba kgale mme 30% a fiwa ba ngwaga ya ntlha. E rile NSFAS e tlhaola mme e dumelela ngwaga e ya 2017, ba dirisitse tlhaolo ya 80/20. Palo e kgolo ya baithuti ba FTE mo thulaganyong e gateletse YBB gore le yone e dirise tlhaolo ya 80/20, mme se se raya gore NSFAS e ntshitse madi a a fokotsegileng mo baithuting ba ngwaga ya ntlha ka 2017.
Mo teng ga lenane la baithuti ba ba setseng ba amogetswe ke 99 ya baithuti ba kgale ba bagolo ba ba seng ba amogele matlole a NSFAS mo dingwageng tsa pele. Mo go ba ba 99 re lemogile baithuti ba le 34 ba ba nnang le melato le dikoloto mme re kopile NSFAS go batla motswedi o mongwe wa go ka thusa baithuti ba. Re sa emetse karabo ya bofelo ya bone ka ga kgang e.
Re abetse diphetho tsa maduo tsa baithuti ba kgale kwa NSFAS mme re sa emetse lenane la bofelo la ba ba amogetsweng mo baithuting ba kgale.
Gape go na le tsela ya baithuti ba ba dirileng sentle ba ba sa amogelang matlole a NSFAS mme ba sa kgone go duela palotlase ya madi a a tlhokegang go ikwadisa. Dikgetsi tsa bone di tsamaisiwa ka meriti ke dikomiti tsa ditšhelete tsa kwadiso mo khamphaseng e nngwe le e nngwe ya YBB di le tharo. Dikomiti di na le maikaelelo a go thusa baithuti go ikwadisa, fela ba tshwanetse go kgona go dira dithulaganyo tsa go duela madi a ikwadiso ka pele jaaka go kgonagala.
Re leboga baithuti le badirimmogo botlhe ba rona go nna bopelotelele le go thusa go tlhomamisa tiro ya go ikwadisa ka katlego. Re tla dula re le fetisetsa tshedimosetso e nngwe le e nngwe ka ditlhabololo go tswa kwa NSFAS.
Go bona tshedimosetso e ntšhwa go tswa kwa NSFAS, tobetsa fa.
Paakanyo ya tuelo mo baithuting ba ba ka mo gare ba ba tlhaelang
24 Ferikgong 2017
THUSO YA PAAKANYO YA TUELO YA LEFAPHA LA THUTOGODIMO LE KATISO - 2017
11 Ferikgong 2017
Ka go latela tlhaeletsano ya pele ya koketso ya dituelo tsa dithuto tsa 2017, tlhaeletsano e e sedifatsa tiro ya go kopa thuso ya paakanyo ya tuelo mo baithuting ba ba ka mo gare ba ba tlhaelang.
Mmuso o tla duela koketso ya dituelo go se fete koketso ya 8% mo baithuting botlhe ba ba kwadisitsweng ka lotseno la lelapa le le kopantshitsweng la korose go fitlhela R600 000 ka ngwaga ka 2017. Se ke thuso e e sa tlhokeng go busiwa le go duelwa ke baithuti ba ba dumelelwang. Thuso e ke ya go thusa ka madi a dithuto le bonno tse di leng tsa yunibesiti fela.
Ke bo mang ba ba ka dumelelwang?
- Ke baagi ba SA fela le baagi ba ba nnang le tumelelo ya matlobonno mo SA ya leruri, ba ba ithutelang thuto ya pele kampo morago ga kalogo ka 2017.
- Mokopi le balosika ba ba gaufi (mme, rre, mogatsa kampo motlhokomedi wa mo molaong) yo o nnang le lotseno le le kopaneng la balosika la korose la R600 000 kampo go ya kwa tlase ka ngwaga pele ga tloso ya lekgetho.
Ke mang yo o dumelelwang mme a sa tlhoke go kopa go amogela thuso?
Baithuti ba ba latelang ba ka se tlhoke go kopa thuso ka gore bone ba tla amogelwa ka go itirisa:
- Bakopi ba ba kopileng matlole a NSFAS.
- Baithuti botlhe ba ba tseneng dikolo tsa Quintile 1, 2 le 3 ka Gerata ya 12.
Ke mang ba ba sa letlelelweng go kopa thuso e?
Baithuti ba ba amogetseng dibasari le disekolašipi tse di duelang madi a dithuto le a bonno ga ba letlelelwe go kopa thuso ka gore dibasari le disekolašipi di tshwanetse go akaretsa tlhatloso yotlhe ya madi a dituelo.
Baithuti ba bangwe botlhe ba tla tshwanelwa gore ba kope thuso ya paakanyo ya dituelo.
Motho o dira kopo jang?
- Dikopo tsotlhe di tla tshwanelwa gore di abelwe mo foromong e e maleba ya kopo e e ka bonwang mo lefelong la wepe la YBB kwa (linki) kgotsa kwa diofising tsa kemonokeng ya madi mo dikhamphaseng tse di farologaneng. Dikopo di setse di buletswe mme letlha la go tswala ke ka 28 Tlhakole 2017 mo semesetareng ya ntlha le ka 30 Phatwe 2017 mo baithuting ba ba tshwanetseng go ikwadisetsa semesetara ya bobedi.
- Dikopo di ka diriwa ka mokgwa wa seeleketeroniki kwa atereseng e e latelang ya eposo:
Khamphase ya Mafikeng: mcmissingmiddle@nwu.ac.za
Khamphase ya Potchefstroom: pcmissingmiddle@nwu.ac.za
Khamphase ya Khutlotharo ya Lekwa: vcmissingmiddle@nwu.ac.za
-
Thuso e tla bonwa mo tshupatlotlong ya moithuti morago gore moithuti a itsisiwe gore o dumeletswe go nna moamogedi wa thuso. Karabo ya kopo e tla itsisiwa mo teng ga kotara ya ntlha ya 2017.
- Dikopo tsotlhe di tshwanetse go akaretsa dikhopi tse di netefaditsweng tsa di-ID tsa batsadi / mogatsa mme / le motlhokomedi wa mo molaong le gape tsa moithuti. Dikopo tse di sa felelang ga di kitla di akanyediwa.
- Batsadi, bagatsa le batlhokomedi ba mo molaong ba tla kopiwa go dumelela gore ba tlhaloganya gore go tla kopiwa tshedimosetso ya sebele mme e tla fiwa batho ba bangwe ba ba tla thusang yunibesiti go netefatsa lotseno le gore mosaeno wa bone mo kopong e raya tumelelo ya ka pele.
- Batho botlhe (mme / rre / mogatsa / motlhokomedi wa mo molaong / moithuti) ba tshwanetse go saena kopo.
- Baithuti ba dikopo tsa bone di sa dumelelweng ba ka dira boikuelo mo teng ga malatsi a le 14 morago ga karabo ya tshwetso ka go tlatsa foromo ya boikuelo e e ka nnang teng mo lefelong la wepe la yunibesiti.
MELATO YA BAITHUTI
- Tswelelopele ya diyunibesiti ya tsa ditšhelete e mo tekeletsong fa baithuti ba sa duele melato ya bone le dituelo tsa bone tse di leng kwa morago.
- Jaaka mo nakong e e fetileng, baithuti botlhe ba tlhoka go duela madi a go ikwadisa le madi a a palotlase a a ntseng a tshwanetswe go duelwa ka nako ya kwadiso. Ke baithuti ba ba dumeletsweng fela ba NSFAS le ba ba duelelwang ke baemeladitshenyegelo ba bangwe ba ba dumeletsweng fela ba ba gololwang mo dituelong tse. Bopaki jwa ditokomane tse di tshwanetsweng bo tshwanetse go abelwa.
- Baithuti ba maemo a a itumedisang mo akateming ba ba palelwang ke go duela madi a kwadiso le / kgotsa melato ba tshwanetse go ikopantsha le Ofisi ya tsa Ditšhelete gore go dumelelwe leano la go duela melato. Ka nako ya ditiro tsa kwadiso thuso e tla nna teng mo dikhamphaseng.
- Diyunibesiti di kopilwe gore di tsamaise melato ya baithuti ka mekgwa e e isegeng e e bonagalang sentle le ka maikemisetso a tsamaiso le ditiro tse di siameng go tlhomamisa gore melato yotlhe ya baithuti e e leng kwa morago e kgone go duelwa mo nakong e e siameng e e amogelesegang.
Dipotso, ka kopo, di ka romelwa mo mafelong a a latelang:
KHAMPHASE YA MAFIKENG:
018 389 2330 / 2372
KHAMPHASE YA POTCHEFSTROOM:
018 299 2052 / 2046 / 2045
KHAMPHASE YA KHUTLOTHARO YA LEKWA:
016 910 3157
Madi a Dithuto le a go Ikwadisa a 2017
Ka kopano ya Khansele ya 17 Ngwanaitseele 2016, tekanyetso e e tshitshinngwang ya yunibesiti ya 2017 e dumetswe morago ga go lokolola le go buisana kemo ya yunibesiti ya tsa ditšhelete ka go tsenelela thata. Karolo ya tekanyetso ke tlhatloso ya 8% ya madi a dithuto le matlobonno e e dumeletsweng.
Motheo wa se go raya gore baithuti botlhe ba ba dumelwang go ka amogela NSFAS le ba ba "mo gare ba ba timelang" (ke baithuti ba malapa a bone a amogelang kwa godimo ga kopo ya NSFAS mme ba le kwa tlase ga lotseno la R600 000) ga ba ketla ba bona koketso ya madi ka 2017.
Koketso e e dumeletsweng e tlaa duelwa yunibesiti ke mmuso ka mokgwa wa kabelo (e bidiwa "gap funding"),mme e tla bonwa e tlhagelela mo ditshupatlotlong tsa baithuti ba e le keretiti. Baithuti ba ba nnang le dibasari tse di tletseng le baithuti ba lotseno la malapa lo lo fetang R600 000 ga ba ketla ba dumelwa go ka amogela matlole a a go tlatsa phatlha.
Jaaka mo nako e e fetileng, baithuti botlhe ba tlhoka go duela madi a go ikwadisa le madi a a palotlase a a ntseng a tshwanetswe go duelwa ka nako ya kwadiso. Ke fela baithuti ba ba dumeletsweng ba NSFAS le ba ba nnang le baemeladitshenyegelo ba ba dumetsweng ba tlaa rebolwa mo dituelong tse, mme ba tshwanetse go bontsha bopaki jwa ditokomane tse di tlhokegang ka nako ya kwadiso.
1. Thuso ka nako ya tirego ya kwadiso:
1.1 Baithuti ka dibasari (ba bangwe ba e seng ba ba dumeletsweng ke NSFAS)
Baithuti ba ba abetsweng dibasari (ba bangwe ba e seng ba ba dumeletsweng ke NSFAS ka tirego ya go kopa kwadiso ya botlhe) ba tshwanetse go go abela ditokomane tsa bopaki tsa basari e e rileng ka nako ya kwadiso. Mo go nnang le madi a a leng kwa morago a ngwaga ya pele, baithuti ba tlaa letlelelwa go ikwadisa fa e le gore baabedi ba dibasari ba dumeletse ka go kwala gore ba tlaa duela madi a a santseng a le kwa morago le one.
1.2 Baithuti ka dikadimo tsa dibanka le ba Eduloan (Fundi)
Ditokomane tsa bopaki tsa dikadimo di tshwanetswe go abelwa ka nako ya kwadiso. Mo go nnang le tuelo ya tshalelo e e tshwanetseng go duelwa ya ngwaga ya pele, moithuti a ka letlelelwa go ikwadisa fa e le gore kadimo e dumelela go duela le palo ya madi e e sa leng kwa morago le yone.
1.3 Dikgetsi go ya ka baithuti ka nosi
Jaaka mo dinakong tsa pele go ka na le dithulaganyo tsa semmuso, jaaka komiti ya kwadiso (e mo go yone go nnang le baemedi ba CSRC) mo go e nngwe le e nngwe ya dikhamphase tsa YBB, ba ba tlaa swetsang ka dikgetsi tse tsa baithuti ka nosi. Kgetsi e nngwe le e nngwe e tla lebelelwa ka mabaka go tsamaisana le go nna teng ga matlole. Ke baithuti fela ba ba sa kgonang go ikwadisa ka mabaka a mangwe kampo a mangwe a tsa ditšhelete ba ba tlaa supiwang kwa dithulaganyong tse. Maikaelelo ke go fa palo e ntsi ya baithuti ba ba itekang ka maatla, le ba ba tlhokang, tšhono ya go ka ikwadisa ka 2017.
Tlhatlhobo ya dikgetsi tse tsa baithuti ka nosi e tlaa diriwa le ka mokgwa wa go lebelela tswelelopele ya moithuti ka akatemi le gape fa go lebelelwa gore go santse go tlhokega fela palo e nnye ya dimmojulu tse di tlhokegang go ka kgona go fetsa dithuto kgotsa borutegi.
Fa e le gore moithuti o dumelelwa go amogela basari ya meriti ya palo e e rileng ya madi a a ka duelang e ka nna tuelo ya ntlha, o tlaa letlelelwa gore a ikwadise.
Karolotuelo ya "Realpay" ya go ka duela e ka nna teng gape mme e le mokgwa o mongwe wa go duela madi ka go saena taelo ya tebiti ya nako e e beiwang ya go duela mo teng ga nako. Madi a go ikwadisa, le fa go le jalo, a santse a tshwanetse go duelwa. Ela tlhoko gore Mabaka le Maemo a santse a le maleba.
2. Melato e e leng kwa morago.
YBB e kopa thata ka tlhoafalo mo batsading le mo baithuting go dira dithulaganyo go ka duela madi otlhe a a leng kwa morago. Se ke se se ka tlhomamisang gore baithuti ba kgone go tswelela ka dithuto tsa bone mme ba kgone le go amogela didikerii tsa bone fa ba fetsa dithuto tsa bone.
Go ka se kgonagale gore baithuti botlhe ba kgone go ikwadisa le fa go lebeletswe mabaka otlhe jaaka metswedi le ditirego tsotlhe tse di fa godimo. Baithuti ba bangwe - le fa go tseilwe matsapa otlhe go rarabolola mathata a bone - mme ba feta mo ditiregong tsotlhe kwa ntle ga go bona tharabololo, gongwe ba santse ba ka se kgone go ikwadisa.
3. Baithuti ba “Missing middle”
baithuti ba malapa a bone a amogelang tuelo e e kwa godimo ga kopo ya NSFAS mme ba amogela palo e e kwa tlase ga R600 000 ka ngwaga, ba tlaa tlhoka go dira dikopo tsa matlole a go tlatsa phatlha ("gap funding"), go kgona go duela fela koketso ya madi a dithuto) ka go latela tsela ya kopo ya semmuso mo YBB.
Tsamaiso ya tirego e ya go kopa ya baithuti ba ba mo gare e tla tlhaeletsanwa mo malatsing a a tlang ka tlhaeletsano e nngwe. Mo nakong e e sa leng teng go fitlhela nako ya kopo, ditokomane tse di latelang di tshwanetse go tlisiwa e le bopaki jwa gore lotseno la kwa lapeng ke bokae ka nako ya kopo. Go batliwa tshupo ya lotseno la batsadi/batlhokomedi, dikhopi tse di netefaditsweng tsa di-ID tsa bone, foromo ya tumelelo ya gore yunibesiti e ka dira katlholo ya melato, fa go ka tlhokega.
4. Baithuti ba boditšhabatšhaba
Baithuti ba boditšhabatšhaba, go akaretsa le ba SADC, ba ka se letlelelwe go amogela dikabelo tsa thuso ya tuelo ya koketso.
Re tlhaloganya ditshwenyego tsa baithuti ba rona ka madi a dithuto a a sa kgonweng go duelwa mme YBB jaaka ditheo tse dingwe tsa thutogodimo, re tshwanetse go dula re na le bokgoni jwa go tswelela ka tsa ditšhelete le go ka tswelela ka tiro ya rona ya kgwebo le go tswelela go na thoto ya setšhaba. Tiro e kgolo ya rona ke go tswelela go fana ka patlisiso e e bulang ditsela le go fana ka thuto ya boleng - re ntse re tswelela le go aga maphelo a baithuti ba rona - go ka kgona go ruta le go abela lefatshe la rona ka baithuti ba ba rutegileng le ba ba kgonang se se batliwang mo baruteging.
YBB e dumelela mme e amogela matsapa a a tseilweng ke mmuso go thusa ka koketso ya madi mo go ba ba tlhokang le mo go ba ba mo gare ka 2017 mme YBB e ema nokeng matsapa a go thusa gore thutogodimo e kgone go ka fitlhelwa mme e duelwe ke botlhe mo dinakong tse di tlang.
Gape mo thoko ga tse tsotlhe, taololbolaodi e dula e ikemiseditse go thusa baithuti mme e rata go tlhotlheletsa baithuti le batsadi ba bone go bua le go itlisa mo go bone go tlhomamisa gore go lebeletswe ditsela tsotlhe gore ba ikwadise mme ba tswelele ka dithuto tsa bone mme ba fetse.
Baeteledipele ba yunibesiti ba lakaletsa batsayakarolo botlhe masego ka nako ya boikhutso le ka mekete le ka ngwaga o mošwa wa 2017.


text:
Jaci Velasquez - Cómo Se Cura Una Herida ( Tσouάva uetάφpaσn)
Tσouάva uetάφpaσn
O Fodisa Lebadi Jang
Go botlhoko jang go itharabololwa ke nnete e babang
Go lemoga maikutlo a maabane e ne ele maithamako fela
Go itse gore go fedile
Go botlhoko go bona fa lebota la maloba
Le ne le sira matlho ame go bona nnete
Chorus
O fodisa lebadi jang
Boitshwarelo bo le thata, o ka se lebale
O leba lefatshe jang pelo e phatlogile
Ha maswabi a phuthamisa lefatshe
Ke ne ke sa akanye o ka ntsietsa
Kutlobotlhokong yotlhe, tumelo e ntshegeditse
Mo maikwatlhaong a senang palo, ke batlile kgothatso
Ka lelalela legodimong, ka botsa
(Chorus)
Tsietso ya gago e nthutile se,
Ga go sepe se babalesegileng
Le gore, go tshepagala fela Modimo
Iσπavιkά
Cómo Se Cura Una Herida
Πapakaλώ Bonθήσte σtn uetάφpaσn tou "Cómo Se Cura Una Herida"
Jaci Velasquez: Kopuφaίoς 3
See also
Iσπavιkά: Popular Artists|Popular Songs
Tσouάva: Popular Artists|Popular Songs
Iσπavιkά → Tσouάva: Όλeς oι uetaφpάσeις
Exόλιa